open-index/open-wikipedia-markdown huggingface dataset:
తెలుగు సినిమా బిరుదులు

తెలుగు సినిమా రంగంలో నటీనటులకు, సాంకేతిక నిపుణులకు రకరకాల **[[బిరుదు]]లు** ఇవ్వడం, సన్మానాలు చేయడం జరుగుతూ ఉంటుంది. కొన్ని బిరుదులు (ప్రభుత్వ) అధికారిక సంస్థల ద్వారా ఇవ్వబడతాయి. కొన్ని బిరుదులు అధికారికంగా కాకపోయినా విస్తృతమైన గుర్తింపు ఉన్న సంస్థలు ఇవ్వవచ్చును. కాని చాలా బిరుదులు జనబాహుళ్యంనుండి, ప్రత్యేకించి "అభిమానుల" నుండి లభిస్తాయి. గమనించ దగిన విషయం ఏమంటే ఇలా అభిమానులనుండి లభించిన బిరుదులు అధికారికలాంఛనాలకంటే ఎక్కువ ఆదరణ పొందాయి.

## బిరుదులు ఎందుకు ఇస్తారు?
thumb|ఆద్రభోజ బిరుదాంకితుడు శ్రీ కృష్ణదేవ రాయలు విగ్రహము
బిరుదులు ఇవ్వడం అనేది తెలుగు సంస్కృతిలో ఒక విశిష్టమైన సంప్రదాయం కావచ్చును. ఈ విషయంపై ఎన్నో జోకులు, వ్యంగ్య నాటికలు కూడా ఉన్నాయి. కాని అనాదిగా తాము అభిమానించేవారిని తెలుగువారు చక్కని బిరుదులతో సత్కరించారు. నన్నయను "ఆదికవి", "వాగనుశాసనుడు" అన్నారు. శ్రీకృష్ణదేవరాయలును "ఆంధ్రభోజుడు" అన్నారు. ఆదిభట్ల నారాయణదాసును "హరికథాపితామహుడు" అన్నారు. జంధ్యాల పాపయ్య శాస్త్రిని "కరుణశ్రీ" అన్నారు. ప్రస్తుత కాలంలో సినిమా అత్యంత జనాదరణ పొందిన రంగం (కళగానూ, వ్యాపారంగానూ, కొండొకచో రాజకీయంగానూ.) గనుక సినిమారంగంలో బిరుదులకు మంచి అవకాశం, ప్రోత్సాహం లభించాయి.

ఎవరికైనా ఈ బిరుదులు ఇచ్చినపుడు వారి ప్రతిభను, వారి వృత్తిని వారి పేరుకు అనుసంధించినట్లవుతుంది. ప్రజాదరణ లేనిదే ప్రతిభకు గుర్తింపులేదు గనుక ఈ విధమైన బిరుదులు ఇచ్చినవారికీ, తీసుకున్నవారికీ గుర్తింపు తెస్తాయి.

ఈ విధమైన సంస్కృతి ఆంగ్ల, హిందీ సినిమా రంగాలలో కనిపించదు. దక్షిణభారత సినిమాకు ఇది ఒక విశిష్టమైన సంప్రదాయం అనిపిస్తుంది.

## బిరుదులు ఎలా ఇస్తారు?

## అధికారిక, అనధికారిక బిరుదులు

ప్రభుత్వపరంగా ఇచ్చే "పద్మశ్రీ", "పద్మవిభూషణ" వంటి బిరుదులు, "దాదాసాహెబ్ ఫాల్కే అవార్డు", "రఘుపతి వెంకయ్య అవార్డు" వంటి పురస్కారాలు, విశ్వవిద్యాలయాలు ఇచ్చే "డాక్టరేటులు" - ఇవి అధికారికమైన బిరుదులు.

ఇక "రాజారెడ్డి ఫౌండేషన్", "వంశీ బర్క్‌లీ", "ఫిల్మ్‌ఫేర్" వంటి బాగా గుర్తింపు పొందిన సంస్థలు ఇచ్చే బిరుదులు రెండవకోవకు చెందినవి.

సామాన్యమైన ప్రజలు ఇచ్చేవి మూడవ కోవకు చెందినవి. ఇలాంటి సన్మానాలకు, బిరుదులకు ప్రత్యేకించి విధివిధానాలు, అర్హతలు, ఎన్నిక నియమాలు ఉండవు. ఎవరి పద్ధతులు వారివి. ఎవరి గుర్తింపు వారిది. కనుక ఈ విధమైన బిరుదుల గురించి కొంత చులకనగా మాట్లాడడం అప్పుడప్పుడూ జరుగుతుంది. ఎవరైనా ఎవరికైనా తమకిష్టమైన బిరుదులు ఇచ్చుకోవచ్చు గదా? మరి ఇక ఆ బిరుదులకు విలువ ఏమిటి? అని అంటారు.

కాని నిశితంగా పరిశీలిస్తే కొన్ని విషయాలను అంగీకరించవలసి వస్తుంది. సినిమాలాగానే బిరుదులు కూడా పూర్తిగా ప్రజాదరణపై ఆధారపడిన విషయాలు. కనుక నటీనటులకు కొన్ని బిరుదులు మాత్రమే చిరస్థాయిగా నిలచిపోయాయి. నిజానికి ప్రభుత్వాలు ఇచ్చిన పురస్కారాలకంటే ఈ విధమైన బిరుదులే ఆయా వ్యక్తుల పేర్లతో అవినాభావంగా కలిసిపోయాయి. ఇదంతా ఒకవిధంగా పూర్తి "ప్రజాస్వామ్య విధానం" అని చెప్పవచ్చును.

అంతేకాదు. కొందరు నటులకు వారు పోషించిన కొన్ని పాత్రలు, వారు చెప్పిన కొన్ని డైలాగులు శాశ్వతంగా వారి పేరుతో కలిసి నిలిచిపోతాయి. (ఉదా: సాక్షి రంగారావు, తెలంగాణ శకుంతల, రాములమ్మ, సుత్తి వీరభద్ర రావు, బట్టలసత్యం). వీటిని కూడా బిరుదులు అనవచ్చును ఎందుకంటే అవి వారి వృత్తికీ, ప్రతిభకూ అందం తెచ్చే ఆభరణాలు గనుక.

## కొన్ని బిరుదులు

## ఇవికూడా చూడండి
* తెలుగు సినిమా ప్రాజెక్టు పేజీ
* తెలుగు సినిమా
* టాలీవుడ్


## మూలాలు, వనరులు

*
చుక్కావారిపల్లె

**చుక్కావారిపల్లె **, చిత్తూరు జిల్లా, ఐరాల మండలానికి చెందిన రెవెన్యూయేతర గ్రామం. 

## రవాణ సౌకర్యం
ఈ గ్రామానికి ఇతర గ్రామాలతో రోడ్డురవాణా వ్వవస్థ కలిగి వుండి ఆర్టీసి బస్సులు తిరుగుతున్నవి.   ఈ గ్రామానికి 10 కి.మీ లోపు  సమీపములో రైల్వేస్టేషను లేదు.
### విద్యుద్దీపాలు
ఇక్కడ విద్యుత్ సౌకర్యము, విద్యుద్దీపాల సౌకర్యమున్నది.
### తపాలా సౌకర్యం
ఉన్నది.
## ప్రధాన పంటలు
వరి, చెరకు, మామిడి మొదలగునవి ప్రధాన పంటలు.
## ప్రధాన వృత్తులు
ఇక్కడి ప్రధాన వృత్తులు, వ్యవసాయము, వ్వవసాయాదార పనులు.
## మూలాలు
రామన్నగూడెం (తాడేపల్లిగూడెం మండలం)

**రామన్నగూడెం**, పశ్చిమ గోదావరి జిల్లా, తాడేపల్లిగూడెం మండలానికి చెందిన రెవెన్యూయేతర గ్రామం.. తాడేపల్లిగూడెం నుండి పెదతాడేపల్లి మీదుగా 8 కిలోమీటర్ల దూరంలో ఉంది. తాడేపల్లిగూడెం నుండి నల్లజర్ల వెళ్ళే రహదారిలో పెదతాడేపల్లి వరకు వెళ్ళి, అక్కడి నుండి ఊరి మధ్యలో ఉత్తరంగా 3 కిలోమీటర్లు వెళ్ళితే రామన్నగూడెం వస్తుంది. తాడేపల్లిగూడెం-నల్లజర్ల రహదారిలో పెదతాడేపల్లి తరువాత వచ్చే వెంకటరామన్నగూడెం, రామన్నగూడెంకు 2 కిలోమీటర్ల దూరంలో పశ్చిమంగా ఉంటుంది.

## వ్యవసాయం
రామన్నగూడెం వ్యవసాయ గ్రామం. వరి, చెరకు ప్రధానమైన పంటలు. మిరప, వంగ, కందులు వగైరా ఇతర పంటలు కూడా పండిస్తారు. మామిడి, జీడిమామిడి తోటలు కూడా ఉన్నాయి. వ్యవసాయానికి భూగర్భ జలమే ఆధారం.
## మూలాలు
హిందూధర్మశాస్త్రాలు

హిందుత్వం అనేది ఇది ఒక మతం కాదు.ఇది సనాతన ధర్మం. హిందు ధర్మం అంటే జ్ఞాన మార్గం. మానవుడిని మంచి మార్గంలో నడిపించే జీవన విధానం. మతం అంటే అంతరించేది. ధర్మం అంటే నిరంతరం కొనసాగేది. చాల మంది వ్యక్తులు ఇది ఒక మతంగా భావిస్తారు. కాని ధర్మం అంటే ఏమిటో అని ఎవ్వరూ అన్వేషించరు.అందువల్లే హిందూ సనాతన ధర్మంలో ధర్మో రక్షతి రక్షితః అంటారు. ధర్మాన్ని మనం రక్షిస్తే, ధర్మం మనల్ని రక్షిస్తుంది, అంటారు.

హిందూధర్మానికి సంబంధించిన ఆధారాలు, నియమాలు, సిద్ధాంతాలు, తత్వాలను వివరించేవి **హిందూ ధర్మశాస్త్రాలు**. ఇవి ప్రధానంగా సంస్కృత భాషలో ఉన్నాయి.ఈ విధమైన సంస్కృత సాహిత్యమును ధర్మం పరంగా ఆరు విభాగాలు, మతాలతో సంబంధం లేకుండా నాలుగు విభాగాలుగా పరిగణిస్తారు.

## ప్రధాన విభాగాలు
### చతుర్వేదాలు (శృతులు)
"శ్రుతి" అనగా "వినిపించింది". అంటే ఈ విధమైన శాస్త్రాలు సామాన్యమైన వ్యక్తులచే రచింపబడలేదు. "మంత్రద్రష్ట" లైన ఋషులకు అవి "వినిపించినవి". చతుర్వేదాలు - అనగా ఋగ్వేదం, సామవేదం, యజుర్వేదం, అధర్వణవేదం - ఇవన్నీ శ్రుతులు.ఇవి మనుష్యులచే రచింపబడలేదు గనుక వీటిని "అపౌరుషేయాలు" లేదా "నిత్యాలు" అని కూడా అంటారు. ఇవి హిందూ ధర్మానికి మౌలికమైన ప్రమాణికాలు. ఒక్కొక్క వేదంలో భాగాలైన సంహిత, ఆరణ్యకం, బ్రాహ్మణం, ఉపనిషత్తులు కూడా శ్రుతులేఅగును.
### ఉపవేదాలు
నాలుగు ఉపవేదాలు ఉన్నాయి. అవి:
* ఆయుర్వేదం - (వైద్య సంబంధం)
* గాంధర్వవేదం - (సంగీత సంబంధం)
* ధనుర్వేదం - (యుద్ధ సంబంధం),
* స్థాపత్యవేదం - (శిల్ప విద్యకు సంబంధించింది)

### వేదాంగాలు
వేదాంగాలు ఆరు. అవి:
* శిక్ష, ఛందస్సు, నిరుక్తం, వ్యాకరణం, జ్యోతిషం, కల్పం.
* ఇంకా ఇతిహాసం అయిన మహాభారతం "పంచమవేదం"గా ప్రసిద్ధి చెందింది.
### స్మృతులు
"స్మృతి" అనగా "స్మరించింది" అనగా "గుర్తు ఉంచుకుంది". ఇవి శ్రుతుల తరువాతి ప్రమాణ గ్రంథాలు. విధి, నిషేధాల (మానవులు, సంఘం ఏవిధంగా ప్రవర్తించాలి, ఏవిధంగా ప్రవర్తించ కూడదు అనే విషయాలు) గురించి స్మృతులు వివరిస్తాయి.
* స్మృతులు ఇరవై ఉన్నాయి. అవి మను, అత్రి, విష్ణు, హరిత, యాజ్ఞవల్క్య, ఉశాన, ఆంగీరస, యమ, ఆపస్తంబ, సమ్వర్త, కాత్యాయన, బృహస్పతి, పరాశర, వ్యాస, శంఖ, లిఖితా, దక్ష, గౌతమ, శాతాతప, వసిష్ట స్మృతులు (ధర్మశాస్త్రాలు). 
* 20 ధర్మశాస్త్రాలు

### ఇతిహాసాలు
* రామాయణం, 
* మహాభారతం

### పురాణాలు
* అష్టాదశ పురాణాలు

### ఆగమాలు
* దేవాలయాలు నిర్మాణం, విగ్రహలను చేయుట, ఆలయ ప్రతిష్ఠ, పూజా విధానాలు వంటి విషయాలు ఆగమాలలలో ప్రస్తావించబడినవి. ఇవి రెండు ప్రధాన వర్గాలు
** శైవాగమాలు - 28 కలవందురు.
** వైష్ణవాగమాలు - పాంచరాత్రం, వైఖానసం

### దర్శనాలు
* దర్శనాలలో పరిశీలింపబడిన కొన్ని ప్రశ్నలు - మరణానంతరం శరీరంనుండి విడివడిన జీవుడేమగును? మోక్షస్వరూపం ఎలాంటిది? జీవుడు లోకాంతరాలకి వెళ్ళు మార్గం ఏమిటి? ఇలా జీవితం, ధర్మం, మోక్షం వంటి కొన్ని క్లిష్టమైన తాత్వికసమస్యలకు పలువిధాలైన సమాధానాలు వివిధ తత్వవేత్తలచే ప్రతిపాదింపబడినవి. వారి ప్రతిపాదనలే **దర్శనాలు**. వాటిలో ఆరు ముఖ్యమైనవాటిని **షడ్దర్శనాలు** అంటారు. అవి
** సాంఖ్య దర్శనం
** యోగ దర్శనం
** వైశేషిక దర్శనం
**న్యాయ దర్శనం
** పూర్వ మీమాంస
** ఉత్తర మీమాంస

### మతంతో సంబంధంలేని విభాగాలు
# సుభాషితాలు
# కావ్యాలు
# నాటకాలు
# అలంకారాలు

## మూలాలు

## వెలుపలి లంకెలు
* "హిందూ ధర్మ పరిచయం, స్తోత్ర మంజరి" - రచన: శిరోమణి సముద్రాల లక్ష్మణయ్య, విద్వాన్ ముదివర్తి కొండమాచార్యులు - తిరుమల తిరుపతి దేవస్థానం ప్రచురణ

వర్గం:హిందూమతం
నాగులలంక

**నాగులలంక** తూర్పు గోదావరి జిల్లా, పి.గన్నవరం మండలానికి చెందిన రెవెన్యూయేతర గ్రామం...

ఈ గ్రామం గోదావరి నదీ పరివహక గ్రామం. ఇక్కడి ప్రజలు ప్రధానంగా కొబ్బరి సాగు చేస్తారు.  
:
## మూలాలు

వర్గం:పి.గన్నవరం మండలం లోని రెవెన్యూయేతర గ్రామాలు
మధుమాసం

**మధుమాసం** 2007 లో చంద్రసిద్ధార్థ దర్శకత్వంలో విడుదలైన శృంగార కథా చిత్రం. దీనిని సురేష్ ప్రొడక్షన్స్ బ్యానర్‌పై డి. రామానాయుడు నిర్మించారు. మధుమాసం 9 ఫిబ్రవరి 2007న మిశ్రమ సమీక్షలతో విడుదలై బాక్సాఫీస్ వద్ద విజయవంతమైంది, కొన్ని కేంద్రాల్లో 100 రోజులకు పైగా ప్రదర్శింపబడింది. ఇందులో సుమంత్, స్నేహ, పార్వతి మెల్టన్ ముఖ్యపాత్రల్లో నటించారు.

## కథాగమనం
ఈ చిత్రంలో కథ మూడురకాల మనస్తత్వాల గురించీ పరిస్థితుల ప్రభావం వలన ఆమనస్తత్వాలలో కలిగే మార్పుల గురించీ ఈ చిత్రం చూపిస్తుంది. సంజయ్ (సుమంత్) పక్కా ప్రాక్టికల్ మనిషి. ప్రేమ దోమ లాంటివి లేవని నమ్మే వ్యక్తి. అతని స్నేహితురాలు మాయ (పార్వతీ మెల్టన్) ఇంకొక అడుగు ముందుకు వేసి సిగరెట్లు తాగడం, మందుకొట్టడం, నచ్చిన మగాడితో తిరగడం లాంటివి చేసే విచ్చలవిడి మనస్తత్వం కలిగిన అత్యాధునిక స్త్రీ. వీరికి పూర్తి వ్యతిరేకంగా ఉండే మనస్తత్వం గల అమ్మాయి హంస (స్నేహ). తను ఉద్యోగం చేస్తూ తండ్రిని పోషిస్తుంటుంది. ఆర్నెల్లు సహవాసం చేస్తే వారు వీరవుతారన్నట్టుగా, కొన్ని సంఘటనల వలన సంజయ్ ప్రేమను నమ్మే వాడుగా మారి హంసను ప్రేమించడం ప్రారంభిస్తే, అందుకు విరుద్ధంగా హంస ప్రేమ, ఆప్యాయతలు, స్వార్ధమునుండే పుడతాయని ప్రేమాభిమానాలు నమ్మని వ్యక్తిగా మారుతుంది. విచ్చలవిడిగా తిరిగే మనస్తత్వంగల మాయ ఒక పరిణితి చెందిన స్త్రీగా మారుతుంది. తననిష్టపడే యువకున్ని పెళ్ళి చేసుకొంటుంది. సంజయ్ ప్రేమించే హంస, సంజయ్ ప్రేమను సైతం నమ్మనిదిగా మారగా ఆమెలో మార్పు తీసుకొచ్చి పెళ్ళి చేసుకొంటాడు సంజయ్.

## చిత్రవిశేషాలు
చాలా కాలం విరామం తరువాత రచయిత సత్యానంద్ ఈ చిత్రానికి సంభాషణలు అందించారు. పాటలు అన్నీ బావున్నా థియేటర్ నుండి బయటకు వచ్చాక ఏపాటా గుర్తుండదు. సినిమాను కుటుంబసమేతంగా చూసే విధంగా తీసారు. ఎక్కడా అసభ్యత అశ్లీలం కనిపించవు. కమర్షియల్గా పెద్ద విజయం సాధించనప్పటికీ విలువలు కలిగిన సినిమాగా నిలబడింది.

## తారాగణం

* సంజయ్ గా సుమంత్
* హంస వాహిని "హంస" గా స్నేహ
* మాయగా పార్వతి మెల్టన్
* సంజయ్ తండ్రిగా చలపతిరావు
* సంజయ్ తల్లిగా కవిత
* హంస తండ్రిగా గిరి బాబు
* సంజయ్ మామగా నరేష్
* హంస బావమరిది గా సూర్య
* హంసా అన్నయ్యగా సమీర్
* సంజయ్ మామగా ఆహుతి ప్రసాద్
* ధర్మవరపు సుబ్రహ్మణ్యం మేనల్లుడు వేణుమాధవ్
* హంసాస్ బాస్ గా ధర్మవరపు సుబ్రహ్మణ్యం
* హాస్టల్ వాచ్ మాన్ గా ఎల్ బి శ్రీరామ్
* డాక్టర్ గా AVS
* మాయ ఇంటి యజమానిగా కొండవలస
* పోలీస్ ఇన్స్పెక్టర్ గా శివా రెడ్డి
* సంజయ్ తాతగా రావి కొండల రావు
* మాయ బాస్ గా రవిబాబు
* హంసా స్నేహితురాలిగా అశ్మితా కర్ణాని
* నర్స్‌గా రజిత (డాక్టర్‌కు సహాయకురాలు)
* హాస్టల్ వార్డెన్ గా బెంగళూరు పద్మ
* దీపాంజలి
* పోలీస్ కానిస్టేబుల్ గా గుండు హనుమంత రావు
* సంజయ్ స్నేహితుడిగా ఉత్తేజ్
* మంగతాయారు 'మంగ'గా సీమ, సంజయ్ కజిన్
* సుమన్ శెట్టి
* సంజయ్ స్నేహితుడిగా కృష్ణుడు
* పీటర్ గా వెంకట్ (అతిథి పాత్ర)
* హంసను ఆకర్షించడానికి సంజయ్‌తో ఆటపట్టించే అమ్మాయిగా బేబీ అన్నీ (గుర్తింపు లేని పాత్ర)

## పాటలు
ఈ చిత్రానికి మణి శర్మ సంగీతం సమకూర్చారు .  ఆదిత్య మ్యూజిక్ ద్వారా సంగీతం విడుదలైంది .

## మూలాలు
వర్గం:2007 తెలుగు సినిమాలు
వర్గం:రామానాయుడు నిర్మించిన సినిమాలు
వర్గం:సుమంత్ నటించిన సినిమాలు
వర్గం:స్నేహ నటించిన సినిమాలు
వర్గం:విజయ నరేష్ నటించిన సినిమాలు
వర్గం:చలపతి రావు నటించిన సినిమాలు
వర్గం:మణిశర్మ సంగీతం అందించిన సినిమాలు
వర్గం:సురేష్ ప్రొడక్షన్స్ సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:రావి కొండలరావు నటించిన సినిమాలు
అనుమానాస్పదం

**అనుమానాస్పదం** 2007 లో వంశీ దర్శకత్వంలో విడుదలైన ఒక ఉత్కంఠభరిత చలనచిత్రం. ఇందులో ఆర్యన్ రాజేష్, హంసా నందిని ప్రధాన పాత్రల్లో నటించారు. ఇళయరాజా సంగీతాన్ని సమకూర్చాడు.

## కథాగమనం
విఠల్ దాసు అనే వ్యక్తికి నిత్యమంగళం అడవుల్లో వీరప్పన్ దాచిన నిధి గురించి తెలుస్తుంది. అతడు కొంతమందికి డబ్బు ఇచ్చి ఆ నిధిని వెతికేందుకు పంపిస్తాడు. వారిలో బాసు అనబడే బావరాజు సూర్యనారాయణ (ఆర్యన్ రాజేష్), ఒక లేడీ డాక్టర్ (హంసానందిని), ఒక మాజీ ఫారెస్టు ఆఫీసర్ తంగవేలు (జయప్రకాష్ రెడ్డి), బాంబులు డిటెక్ట్ చేసే వ్యక్తి, బాంబులను నిర్వీర్యం చేసేందుకు కామిని అనే ఆమె, వేస్ట్ అని పిలువబడే వంటవాడు, రాబర్ట్ అనే వ్యక్తి, రాజు అనే డ్రైవర్ ఉంటారు. వీళ్ళంతా నిత్యమంగళం అడవికి చేరే దారిలో వీరప్పన్లా మీసాలు పెంచిన వ్యక్తి లిఫ్ట్ అడుగుతాడు. ప్రయాణంలో వీరప్పన్ చావలేదనీ బ్రతికే ఉన్నాడనీ అతడు వీళ్ళకు చెపుతాడు. ఎలాగోలా తిప్పలు పడి మొత్తానికి నిధిని సాధించి వెనుకకు బయలుదేరుతారు. తిరుగు ప్రయాణంలో ఒక్కొక్కరుగా అందరూ చనిపోతుంటారు. వీరప్పనే అందరినీ చంపుతున్నాడని అనుకుంటుంటారు. చివరకు బాసు, లేడీ డాక్టర్, కామిని మిగులుతారు. తమ వాళ్ళను చంపిన వ్యక్తి బాసుకు దొరుకుతాడు వాళ్ళిద్దరూ కొట్టుకొనే సమయంలో కామిని వాడిని చంపేస్తుంది. హంతకుడిని చంపేసాని ఆనందపడుతుంటే కామినిని చంపేస్తారెవరో. తరువాత బాసును డాక్టరును చంపేందుకు వచ్చిన వాడిని పట్టుకొంటాడు బాసు. అప్పుడే తెలుస్తుంది వాడు వాళ్ళ గ్రూపులో మొదటగా హతమైన రాబర్ట్ అని. కామినిని ప్రేమించి అందరినీ చంపి డబ్బుతో పారిపోవాలని ప్లాన్ చేస్తుంటాడు. వాడిని చంపి డాక్టరుతో బాసు వెనుకకు వచ్చేస్తాడు. 

## తారాగణం

* ఆర్యన్ రాజేష్_ భావరాజు సూర్యనారాయణ 
* హంసానందిని_దేవిక 
* వనితారెడ్డి_కామిని 
* తనికెళ్ళ భరణి_ఫారెస్ట్ ఆఫీసర్ 
* జయప్రకాశ్ రెడ్డి_తంగవేలు 
* జీవా 
* సుభాష్ 
* మూలవిరాట్  
* దేవీచరణ్ 
* బి.వి.చంద్రశేఖర్ 

## సాంకేతిక వర్గం

*దర్శకుడు: వంశీ 
*కథ: వంశీకృష్ణ ఆకెళ్ళ 
*సంగీతం: ఇళయరాజా 
*గీత రచయితలు: వేటూరి సుందర రామమూర్తి, వంశీ 
*నేపథ్య గానం: శ్రేయా ఘోషల్, ఉన్నికృష్ణన్, విజయ్ ఏసుదాస్, సాధనాసర్గం, హరిహరన్, సోనూనిగం, ఇళయరాజా, భవతరణి, టిప్పు 
*ఛాయా గ్రహణం: పి జి.విందా 
*కూర్పు: అక్కినేని శ్రీకర ప్రసాద్ 
*నిర్మాతలు: సతీష్ తాటి,జై ఆర్నాల
*విడుదల:09: 02:2007.

## పాటలు
* కుయ్ లాలో కుయ్ లాలో చిలక చిలక (రచన : వేటురి; గానం : శ్రేయా గోషాల్)
* నిను వెతికి వెతికి చూసి అలిసింది పడుచు వయసు (రచన : వేటూరి; గానం :శ్రేయా గోషాల్, విజయ్ జేసుదాసు)
* ప్రతి దినం నీ దర్శనం మరి దొరకునా (రచన : వంశీ; గానం : ఉన్నికృష్ణన్, శ్రేయా గోషాల్)
* మల్లెల్లో ఇల్లేసే చందమామ వెన్నెల్లు చల్లేసే చందమామ (రచన : వేటూరి; గానం : హరిహరన్, సాధనా సర్గమ్)
* రా రా రా గుమ్మా రా తుళ్ళే కొమ్మ (రచన : వేటురి; గానం : సోనూ నిగమ్, ఇళయరాజా)
* రేలా రేలా రేలా రెక్కి రెక్కి రేలా (రచన : వేటూరి; గానం : టిప్పు, భవతరంగిణి)

## విశేషాలు
ఈ సినిమా ఆర్థికంగా పెద్ద విజయం సాధించలేక పోయింది. బాక్సాఫీసు వద్ద సగటు చిత్రంగా నిలిచింది.

## మూలాలు

వర్గం:2007 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:వంశీ దర్శకత్వం వహించిన సినిమాలు
వర్గం:ఇళయరాజా సంగీతం అందించిన సినిమాలు
వర్గం:తనికెళ్ళ భరణి సినిమాలు
వర్గం:జయప్రకాశ్ రెడ్డి నటించిన సినిమాలు
యోగి (2007 సినిమా)

## కథాగమనం
కర్నూలు దగ్గర బేతంచర్ల అనే ఊర్లో నివసించే శాంతమ్మ,రామ్మూర్తి (శారద, చలపతిరావు) లకు లేకలేక పుట్టిన ఏకైక సంతానం ఈశ్వరప్రసాద్ (ప్రభాస్). యుక్తవయస్సు వచ్చినా పనీపాటా లేకుండా తిరిగే ప్రసాదుకు తల్లి అంటే ప్రాణం. హైదరాబాద్ నుండి వచ్చిన తన స్నేహితుడు చెప్పిన మాటలతో తల్లికి చెప్పకుండా ఉద్యోగం కోసం హైదరాబాద్ బయలు దేరతాడు. అక్కడ అతని కళ్ళ ముందే సైదులు (సుబ్బరాజు) అనే గూండా కోటేసు (కోటశ్రీనివాసరావు) అనే గూండాను, పోలియోతో కాళ్ళు పోయిన అతని అనుచరుడిని నరికి వెళ్ళిపోతే వాళ్ళఇద్దరినీ హాస్పిటల్లో చేరుస్తాడు. ఆరు నెలల తరువాత తన తల్లికి బంగారు గాజులుకొని ఊరికి బయలుదేరబోతే తను పనిచేసే హొటల్ ఓనర్ (చంద్రమోహన్) కొంతమంది కస్టమర్లకు టీ ఇచ్చి వెళ్ళమంటాడు. అక్కడ్ సైదులు ఇతడిని గుర్తుపట్టి అతని తల్లిని తిట్టి గాజులను క్రిందపడేసి తొక్కేస్తాడు. అది చూసి ప్రసాద్ అతడిని చంపేస్తాడు. పోలీసులు ప్రసాదును అరెస్ట్ చేస్తే చంద్రమోహన్ అతడిని విడిపించి తన కొడుకు పేరు అయిన యోగిని ప్రసాదుకు తగిలిస్తాడు.

ఆతరువాత యోగి పెద్ద గూండాలకు సింహస్వప్నంగా మారుతాడు. కొడుకును వెతుకుతూ అతని తల్లి శాంతమ్మ హైదరాబాద్ వస్తుంది. అమెకు జర్నలిష్టుగా పనిచేస్తున్న నందిని (నయనతార) ఆశ్రయం కల్పిస్తుంది. ఆమె యోగిని ప్రేమిస్తూ ఉంటుంది. శాంతమ్మకు తీవ్రమైన అనారోగ్యంగా ఉంటుంది. కొన్ని సంఘటనలలో యాదృచ్ఛికంగా పక్కపక్కనే ఉన్నా తల్లీకొడుకులు కలుసుకోలేక పోతారు. ఆలీ ద్వారా కొడుకును కలుసుకోవాలని గుడికి వచ్చిన శాంతమ్మ అక్కడే మరణిస్తుంది. అలీ ఆమె అంత్యక్రియలకు మనుషులను ఏర్పాటు చేసి ప్రసాదును వెతికుతుంటాడు. కేవలం నలుగురు మనుషులతో సాదాగా వెళుతున్న తల్లి శవయాత్ర ప్రక్కగా వెళతాడుగాని ముసుగు వలన గుర్తుపట్టలేక పోతాడు ప్రసాద్ తల్లి శవాన్ని. అనాథ శవం కాబోలనుకొని శవాన్ని శ్మశానమువరకూ మోస్తూ తీసుకొచ్చి దండలు కొని తెస్తానని వాళ్ళతో చెప్పి వెళతాడు. అక్కడ కోటేసు మనుషులతో గొడవపడటంతో లేటయిపోతుంది. అతనికోసం ఎదురుచూసి శవాని కాల్చేస్తారు మోసుకొచ్చిన వాళ్ళు. అప్పుడు అక్కడికొచ్చిన ఆలీ, నయన తారల ద్వారా చనిపోయినది తన తల్లేనని ప్రసాదుకు తెలుస్తుంది.

## పాటలు
* *డోలు బాజా* - శంకర్ మహదేవన్
* *ఓరోరి యోగీ* - కార్తిక్ & బెంగళూరు సునీత
* *యే నోము నోచిందో* - సురేష్
* *గిల్లి గిచ్చి* - రాజేష్ & గంగా
* *నీ ఇల్లు బంగారం గాను* - టిప్పు, సునీత
* *గన గన గన* - అదనాన్ సామి, సుధ

## చిత్ర విశేషాలు
* ముఖ్య మంత్రి వైయ్యెస్.రాజశేఖరరెడ్డి బావమరది అయిన కడప మేయర్ పి.రవీంద్రనాథ్‌రెడ్డి ఈ చిత్రాన్ని సమర్పించారు
* ప్రేమ్ రచించి, దర్శకత్వం వహించిన శివరాజ్ కుమార్ కన్నడ సినిమా **జోగి** ఈ చిత్రానికి మూలం
ఈ సినిమా పాటలు సూపర్ హిట్ అయినవి. ఆడియో ప్లాటినం డిస్క్ సాధించింది. కాని హింస అధికంగా ఉండుట సెంటిమెంట్ సన్నివేసాలు సరిగా కుదరక సినిమా హిట్ సాదించలేకపోయింది.

వర్గం:2007 తెలుగు సినిమాలు
వర్గం:చంద్రమోహన్ నటించిన సినిమాలు
యోగి (అయోమయ నివృత్తి)

__NOTOC__ __NOEDITSECTION__
* యోగి - తెలుగు నాట ఎందరెందరో మహాయోగులు జన్మించినారు. అట్టి వారి గురించి ఇక్కడ చదవగలరు.
* యోగి (2007 సినిమా) - 2007లో విడుదలయిన ఒక నినిమా.
* యోగి - హిందూమతం ఆరాధన లోని మనిషి
నోట్‌బుక్ (సినిమా)

**నోట్‌బుక్**, 2007వ సంవత్సరంలో విడుదలైన తెలుగు సినిమా. చందు దర్శకత్వం వహించిన ఈ చిత్రంలో రాజీవ్, గాయత్రి, సురేఖావాణి, గుండు సుదర్శన్, దీప, శ్రీదేవి, రమ్య చౌదరి, గణపతి, రాజాబాబు, జయంత్, శ్రీను, దీపాంజలి తదితరులు నటించగా, మిక్కీ జె. మేయర్ సంగీతం అందించాడు.

## నటీనటులు
* రాజీవ్
* గాయత్రి
* సురేఖావాణి
* గుండు సుదర్శన్
* దీప
* శ్రీదేవి
* రమ్య చౌదరి
* గణపతి
* రాజాబాబు
* జయంత్
* శ్రీను
* దీపాంజలి

## సాంకేతికవర్గం
* రచన, దర్శకత్వం: చందు
* నిర్మాణం: వెల్లంపల్లి ప్రసాద్
* సంగీతం: మిక్కీ జె. మేయర్
* ఛాయాగ్రహణం: జయరాం
* నిర్మాణ సంస్థ: టెన్త్‌క్లాస్ ప్రొడక్షన్స్

## ప్రత్యేకతలు
* కథానాయకుడు రాజీవ్, కథా నాయిక గాయత్రి లకు ఇది తొలి సినిమా
* కథానాయకుడు రాజీవ్ సంగీత దర్శకుడు కోటి తనయుడు
* టెన్త్‌క్లాస్ చిత్రాన్ని రూపొందించిన చందు దీనికి దర్శకత్వం వహించాడు

వర్గం:2007 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
యాచారం (అయోమయ నివృత్తి)

**యాచారం** పేరు మీద ఉన్న వేరువేరు గ్రామాల లింకులు:

## తెలంగాణ

* యాచారం (రంగారెడ్డి జిల్లా) - రంగారెడ్డి జిల్లాకు చెందిన ఒక గ్రామం, మండలం. 
* యాచారం(అనుముల మండలం) - నల్గొండ జిల్లా, అనుముల మండలానికి చెందిన గ్రామం 
* యాచారం(గాంధారి మండలం) - నిజామాబాదు జిల్లా, గాంధారి మండలానికి చెందిన గ్రామం
* యాచారం (బంట్వారం) - రంగారెడ్డి జిల్లాలోని బంట్వారం మండలానికి చెందిన గ్రామం.
లైబ్రరీ ఆఫ్ కాంగ్రెస్

**లైబ్రరీ ఆఫ్ కాంగ్రెస్** అమెరికాలో అతి ప్రాచీన ప్రభుత్వ సాంస్కృతిక సంస్థ. ఈ సంస్థ శాసనసభ (కాంగ్రెస్) కు పరిశోధనా విభాగముగా కూడా పని చేస్తోంది. 13 కోట్ల వస్తువులతో, 530 మైళ్ళు పొడవున ఉండే పుస్తకాల అరలతో, ఈ సంస్థ ప్రపంచములో అతి పెద్ద గ్రంథాలయం కూడా. ఈ వస్తు సముదాయములలో 2.9 కోట్ల పుస్తకాలు, ఇతర అచ్చు ప్రతులు, 27 లక్షల శబ్ద గ్రహణాలు (రికార్డింగులు), 1.2 కోట్ల ఫొటోలు, 48 లక్షల మ్యాపులు, 5.8 కోట్ల చేతివ్రాత ప్రతులూ ఉన్నాయి.
ఇది  వాషింగ్టన్, డి.సి. (యునైటెడ్ స్టేట్స్) లోని కాపిటల్ హిల్ పైన స్థాపించారు. ఇది 1800వ సంవత్సరం ఏప్రిల్ 24న స్థాపితమైంది. 26 మిలియన్ గ్రంధాలు కరపత్రాలతో సహా 90 మిలియన్ అంశాలు దీనిలో ఉన్నాయి. ఈ గ్రంథాలయ సిబ్బంది 3,597 మంది. గ్రంథాలయ డైరెక్టర్ జేమ్స్ బిల్లింగ్టన్.

## ఈ లైబ్రరీ బృహత్కార్యములు
*వనరులను కాంగ్రెసుకూ, ప్రజలకూ ఉపయోగపడేలా ఆందుబాటులో ఉంచటం
*సార్వత్రిక సముదాయమైన జ్ఞానమును సృజనాత్మకతను భావి తరములకు ఆందించుట

## సభ్యత్వము
ఈ లైబ్రరీ సామాన్య ప్రజలకు విద్యా విషయక పరిశోధనలకు, సందర్శకుల పర్యాటనలకు రోజూ తెరచి ఊండును. 18 సంవత్సరములు నిండిన వారు ఎవరైనా 'రీడరు గుర్తింపు కార్డు' పొంది రీడింగు రూములు, సముదాయము లను వీక్షించవచ్చును. కాని శాసనసభ సభ్యులు, సుప్రీం కోర్టు న్యాయమూర్తులు వారి స్టాఫ్, కొంత మంది ప్రభుత్వ ఉద్యోగులు, లైబ్రరీ ఆఫ్ కాంగ్రెస్ ఉద్యోగులు మాత్రమే పుస్తకాలను బయటకి తీసుకు వెళ్ళగలరు.

ఆమెరికాలో మిగతా గ్రంథాలయాలు ఇక్కడ నుండి 'ఆంతర గ్రంథాలయ ఋణము' (Inter-library loan) తీసుకొనవచ్చును.

## ప్రముఖుల కంఠస్వరం
అమెరికా నేషనల్‌ లైబ్రరీవారు ప్రపంచంలో ప్రముఖుల కంఠస్వరాన్ని భద్రపరిచే కార్యక్రమంలో భాగంగా -భారతదేశం నుండి ఎంపికైన ముగ్గురిలో ప్రముఖ ప్రథములు సి.నా.రె. విశ్వంభర -రుతుచక్రం -కర్పూర వసంతరాయలు ప్రపంచ పదులు -తెలుగు గజల్స్‌ ఆలపించారు. ఆ రికార్డు టేపులు *[[వాషింగ్టన్, డి.సి.|వాషింగ్టన్‌లో]] వున్న *లైబ్రరీ ఆఫ్‌ కాంగ్రెస్‌"లో భద్రపరిచారు.

అమెరికా నేషనల్‌ లైబ్రరీవారు ప్రపంచం లోని ప్రముఖుల కంఠస్వరాన్ని భద్రపరిచే కార్యక్రమంలో భాగంగా సి.నా.రె. తెలుగు గజల్స్‌ ఆలపించిన టేపులను భద్రపరిచారు.

## మూలాలు

## వనరులు
* లైబ్రరీ ఆఫ్ కాంగ్రెస్
* లైబ్రరీ ఆఫ్ కాంగ్రెస్ ఎన్వికీ పేజీ

వర్గం:గ్రంథాలయాలు
వర్గం:అమెరికా
వర్గం:అంతర్జాతీయ గ్రంథాలయాలు
అల్గారిథం

[thumb|అల్గారిథం ఆధారంగా [ఫ్లోచార్ట్ సిద్ధం చేసుకుని ప్రోగ్రాం రాయాలి]]
గణితశాస్త్రం, కంప్యూటరు రంగాలలో **అల్గారిథం** (అల్గరిథం) అంటే ఒక సమస్యను పరిష్కరించటానికి చేయవలసిన పనుల జాబితా. ఉదాహరణకి "అన్నం వండడం" అనే సమస్యని పరిష్కరించడానికి చెయ్యవలసిన పనుల జాబితా ఈ కింది విధంగా ఉండొచ్చు.
* అయిదు కప్పులు నీళ్లు పట్టే గిన్నె తీసుకో.
* అందులో ఒక కప్పు బియ్యం పోసి, బాగా కడిగి, నీళ్లు ఒంపెయ్.
* ఇప్పుడు తడి బియ్యం ఉన్న గిన్నెలో మూడు కప్పుల నీళ్లు పోసి మంట మీద పెట్టు. (గిన్నె మీద మూత పెట్టకు)
* నీళ్లు కుతకుత ఉడుకుతూన్న సమయంలో గరిటెతో ఒక సారి తిప్పు (అదే పనిగా గరిటెతో తిప్పవద్దు)
* నీళ్లు ఉడుకుతూన్న బియ్యం ఉన్న మట్టానికి దిగిన తరువాత మంట బాగా తగ్గించి, గిన్నె మీద మూత పెట్టు.
* నీళ్లు పూర్తిగా ఇంకిపోయేదాకా గిన్నెGrosssssser Schwanzని సన్నని సెగ మీద ఉండనీ.
* మూత తీసి ఉడికిన బియ్యం (అన్నం) లో ఒక చెంచాని దించి, పైకెత్తి, పరీక్ష చెయ్యి.
* చెంచాకి మెతుకులు అంటుకోకుండా, చెంచా ఇంకా తడిగా ఉంటే, ఉడకడం పూర్తి కాలేదన్నమాట.
* చెంచాకి నాలుగైదు మెతుకులు అంటుకుని, మెతుకులు పొడిగా ఉండి, చేతికి మెత్తగా తగిలితే ఉడకడం పూర్తి అయిపోయిందన్నమాట. 
* మంట పూర్తిగా ఆర్పేసి, కొద్ది సేపు చల్లబడనీ.
* అన్నం తయార్!

ఈ పద్ధతిలో ప్రతి అంచె అనుమానానికి ఆస్కారం లేని భాషలో చెప్పేం. ప్రతి అంచెలో చెప్పిన పని అయిన తరువాత మారుతూన్న బియ్యం స్థితు లని ఆధారంగా పరిష్కారం కొనసాగింది. అంత్య స్థితి ఏమిటో స్పష్టంగా తెలిసింది. ఇలా చెయ్యవలసిన పనిని ఒక క్రమ పద్ధతిలో అంచెలంచెలలో చెప్పే విధివిధానమే అల్గరిథం అంటే!

పైన చూపిన అల్గరిథం నిర్ణయాత్మక (deterministic) అల్గరిథంలకి ఒక ఉదాహరణ. ఇంకొన్నిటిలలో సందర్భాన్ని బట్టి ఒకదాని తరువాత ఒకటి వచ్చే స్థితుల గతి మారుతూ ఉంటుంది, ఇలాంటి వాటిని సంభావ్యాత్మక (probabilistic) అల్గరిథాలు అని పిలుస్తారు.

అల్గరిథంని రాసుకుని, అంతా సవ్యంగా చెప్పేమన్న ధైర్యం వచ్చాక ఈ అల్గరిథంని కంప్యూటర్ కి అర్థం అయే భాషలోకి మార్చి ఒక క్రమ పద్ధతిలో ఆదేశాలు రాయాలి. అటువంటి ఆదేశాల జాబితాని క్రమణిక (program) అంటారు.

వర్గం:గణిత శాస్త్రము
వర్గం:కంప్యూటర్ సంబంధిత వ్యాసాలు
వర్గం:కంప్యూటరు నిర్గమ సాధనాలు
వర్గం:కంప్యూటరు సాఫ్టువేర్
వర్గం:కంప్యూటర్ ప్రోగ్రామ్
గుమ్మళ్ళదిబ్బ

**గుమ్మళ్ళదిబ్బ**, శ్రీ పొట్టి శ్రీరాములు నెల్లూరు జిల్లా, కోవూరు మండలానికి చెందిన రెవెన్యూయేతర గ్రామం.

గుమ్మళ్ళదిబ్బ మండల కేంద్రమైన కోవూరుకు 3కి.మీ దూరం, పాటూరు మార్గంలో ఉంది. నెల్లూరు, కోవూరుల నుండి ప్రతి 10 నిముషములకు బస్సు సొకర్యం కలధు. వ్యవసాయం, చేనేత ఇక్కడి ప్రజల ప్రధాన జీవనాధారం.

## మూలాలు
కోడేరు (అయోమయ నివృత్తి)

**కోడేరు** పేరు గల వేరువేరు గ్రామాల లింకులు

* కోడేరు - నాగర్‌కర్నూల్ జిల్లా జిల్లాకు చెందిన ఒక గ్రామం, మండలం.
* కోడేరు (ఆచంట మండలం) - పశ్చిమ గోదావరి జిల్లా, ఆచంట మండలానికి చెందిన గ్రామం
* కోడేరు (కూనవరం మండలం) - ఖమ్మం జిల్లా, కూనవరం మండలానికి చెందిన గ్రామం
సంహితము

**[[సంహిత]]** అనగా బాగా మేలు చేసేది అనిఅర్ధం. ప్రతి వేదంలోకూడా సంహిత ఉంటుంది. ప్రతి వేదంలోనూ నాలుగు విభాగాలుంటాయి. (1) **సంహిత** (2) బ్రాహ్మణాలు (3) అరణ్యకాలు (4) ఉపనిషత్తులు

## వేదశాస్త్రం
"సంహితం భవతి హ్యక్షరిణి ధనం ప్రతిష్ఠాయై" - అనగా తరగని సంపదను కలిగించునది సంహితము. "సంధి" అనే అర్ధంలో కూడా సంహితను వివరిస్తారు. వేదము లోని శాస్త్రమును సంధించునది సంహితము. (సంహితమ్ = కూడుకొనునది). వేద సంహిత అంటే మంత్రాల, సూక్తాల కూర్పు మాత్రమే. రచన కాదు. అంటే వేద ద్రష్టలైన ఋషులు వీటిని రచించలేదు (వేదాలు "అపౌరుషేయాలు"). వీటిని దర్శించి, స్మరించి, కూర్చారు (సంకలనం చేశారు) 

## సంహిత అర్థం
* "సంహిత" అంటే మంత్రాల సంకలనం. నాలుగు వేదాలకు నాలుగు సంహితలున్నాయి. అసలు వేదం అంటే సంహితా విభాగమే. అంటే మంత్రాల సముదాయం. ఋక్సంహితలోని మంత్రాలను ఋక్కులు అంటారు. యజుర్వేదంలో యజుస్సులు, సామవేదంలో సామాలు, అధర్వవేదంలో అంగిరస్‌లు అనబడే మంత్రాలుంటాయి. యజ్ఞంలో నలుగురు ప్రధాన ఋత్విజులు ఉంటారు. ఋగ్వేద మంత్రాలను పఠించే ఋషిని "హోత" అని, యజుర్మంత్రాలు పఠించే ఋషిని "అధ్వర్యుడు" అని, సామగానం చేసే ఋషిని "ఉద్గాత" అని, అధర్వాంగిరస్సులను పఠించే ఋషిని "బ్రహ్మ" అని అంటారు. ఈ నలుగురూ యజ్ఞ వేదికకు నాలుగు వైపుల ఉంటారు.
* వేద సంహితలలో యజుస్సంహితలో మాత్రమే గద్యభాగం ఎక్కువగా ఉంది. ఋక్సంహిత, సామ సంహిత పూర్తిగా గద్యభభాగమే అయినా వాటిని కూడా మంత్రాలలా పఠిస్తారు.

## చతుర్వేద సంహితలు

* ఋగ్వేద సంహిత దేవతల గుణగణాలను స్తుతిస్తుంది. 
* యజుర్వేద సంహిత వివిధ యజ్ఞాలను నిర్దేశిస్తుంది. 
* సామవేద సంహిత దేవతలను ప్రసన్నులను చేసుకొనే గానవిధిని తెలుపుతుంది. 
* అధర్వవేద సంహిత బ్రహ్మజ్ఞానం సహితంగా అనేకానేక లౌకిక విషయాలను వివరిస్తుంది. 
* యజుర్వేద సంహితలో మళ్ళీ రెండు భాగాలున్నాయి. (1) వాజసనేయ మాధ్యందిన శుక్ల యజుర్వేద సంహిత (2) కృష్ణ యజుర్వేద తైత్తరీయ సంహిత.

## అనంతర సంహితలు

వేదాల అనంతరం వచ్చిన క్రింది గ్రంథాలు కూడా 'సంహిత" పేరుతో ప్రసిద్ధమయ్యాయి.

* ఘేరండ సంహిత
* చరక సంహిత
* కశ్యప సంహిత
* అష్టావక్ర సంహిత
* భృగు సంహిత
* యాజ్ఞవల్క్య సంహిత
* బ్రహ్మ సంహిత
* గర్గ సంహిత
* దేవ సంహిత

## ఇవి కూడా చూడండి
* వేదాలు

## మూలాలు

## బయటి లింకులు

వర్గం:వేదాలు
కృష్ణవంశీ

**పసుపులేటి కృష్ణవంశీ** (జ. జూలై 28, 1962) తెలుగు సినిమా దర్శకుడు. రామ్ గోపాల్ వర్మ దగ్గర కొన్ని చిత్రాలకు సహాయకుడిగా పనిచేసాడు. తన తొలి చిత్రం గులాబీతో మంచి పేరు తెచ్చుకున్నాడు. 2000వ సంవత్సరంలో ఆంధ్రా టాకీస్ అనే నిర్మాణ సంస్థను ప్రారంభించాడు. నటి రమ్యకృష్ణను పెళ్ళి చేసుకున్నాడు.

## వ్యక్తిగత జీవితం
కృష్ణవంశీ అసలు పేరు పసుపులేటి వెంకట బంగర్రాజు. ఇతను తాడేపల్లిగూడెంలో డిగ్రీ చదివాడు. సినీనటి రమ్యకృష్ణను వివాహం చేసుకున్నాడు. పెళ్ళి కాకమునుపు కృష్ణవంశీ దర్శకత్వం వహించిన చంద్రలేఖ, శ్రీ ఆంజనేయం చిత్రాలలో ఆమె నటించింది.

## కెరీర్
తెలుగు సినిమా పరిశ్రమలో కృష్ణవంశీ సృజనాత్మక దర్శకుడుగా పేరు తెచ్చుకున్నాడు. తెలుగు సినిమాకు క్రొత్త ఒరవడిని పరిచయం చేసిన రామ్ గోపాల్ వర్మ వద్ద శిష్యరికం చేయక మునుపు, కొన్నాళ్ళపాటు త్రిపురనేని వరప్రసాద్ (చిట్టి) అనే దర్శకుడి దగ్గర సహాయకుడిగా ఉన్నాడు. వర్మ వద్ద చేరిన తరువాత కొన్నాళ్ళకు అనగనగా ఒక రోజు చిత్రానికి దర్శకత్వం వహించే అవకాశం లభించినా బడ్జెట్ పరిధి దాటిపోతుండడంతో అతడిని ఆ బాధ్యత నుండి తప్పించడం జరిగింది. కానీ ఆయన ప్రతిభను గమనించిన వర్మ కార్పొరేషన్ బ్యానర్లోనే గులాబి అనే చిత్రంతో మరో అవకాశం వచ్చింది. వర్మ శిష్యులు వర్మ పద్ధతిలోనే చిత్రాలు తీస్తారన్న అపప్రధను చెరిపేసినవాడు కృష్ణవంశీ. కేవలం గులాబీ చిత్రంలోని పాటల చిత్రీకరణ చూసి, అతనికి అక్కినేని నాగార్జున రెండవ చిత్రానికి అవకాశం ఇచ్చాడు. ఆ సినిమా పేరు నిన్నే పెళ్ళాడుతా. తరువాత స్వయంగా సినీ నిర్మాణం చేపట్టి 'ఆంధ్రా టాకీస్' సంస్థను ప్రారంభించాడు. నక్సల్ సమస్యను అద్భుతమైన భావోద్వేగాలతో రంగరించి చిత్రీకరంచిన సింధూరం అనే సినిమా విమర్శకుల ప్రశంసలు పొందినా, ఆర్థికంగా క్రుంగదీసింది. ఆ సినిమా కోసం చేసిన అప్పులను తీర్చడానికి సముద్రం లాంటి సినిమాలను తీసినట్టు స్వయంగా అతనే ఇంటర్వ్యూలలో చెప్పాడు.

## చిత్రాలు

## మూలాలు

వర్గం:తెలుగు సినిమా దర్శకులు
వర్గం:పశ్చిమ గోదావరి జిల్లా సినిమా దర్శకులు
వర్గం:పశ్చిమ గోదావరి జిల్లా సినిమా నిర్మాతలు
వర్గం:పేరు మార్చుకున్న ఆంధ్రప్రదేశ్ వ్యక్తులు
సంధి

వర్ణములను, శబ్దములను కలిపి పలికినప్పుడు  ఆ  కలయికను సంధి అంటారు. పూర్వపరస్వరంబులకు పరస్వరంబేకాదేశంబగుట సంధి యని సూత్రము. రాజు + అతడు = రాజతడు అన్నపుడు
రాజులోని ఉకారము పూర్వస్వరము. అతడులోని అకారము పరస్వరము. కాన ఆ రెంటికి (ఉ+అ) మారుగ పరస్వరమైన, అకారము నిలిచినది. ఇచ్చట అవ్యహితమై, సంధి యేర్పడినది. 
## వర్ణాల మార్పు
### వర్ణ లోపము
ఆంధ్ర భాష అజంతము కాన అచ్ సంధియే జరుగును సంధి జరిగినపుడు ఒక వర్ణలోపము కల్గినచో వర్ణ లోపమంటారు. 

రాజు + అతడు = రాజతడు  (జులో  ఉకారం లోపించినది.)

### వర్ణాగమము
ఒక వర్ణానికి బదులు ఇంకొక వర్ణం కల్గడాన్ని వర్ణాగమము అంటారు.

ప్రాత + ఇల్లు = ప్రాయిల్లు (ఇందు 'త' లోపించి య వచ్చినది. దీనిని  యడాగమము అంటారు.)

### వర్ణాదేశము
ఒక వర్ణమునకు బదులు ఇంకొక వర్ణము వచ్చిచేరుట.

కృష్ణుడు + పోయెను = కృష్ణుడు వోయెను. (పకార స్థానమున వకారము వచ్చినది)

## భాష ప్రకారం సంధులు
* తెలుగు సంధులు

## మూలాలు


వర్గం:తెలుగు వ్యాకరణం
వర్గం:వ్యాకరణము
వర్గం:వ్యాకరణ క్రియలు
బి.వి.నగర్

**బి.వి.నగర్**, కర్నూలు జిల్లా, గోస్పాడు మండలానికి చెందిన రెవెన్యూయేతర గ్రామం.

## మూలాలు

## వెలుపలి లింకులు
నిరుక్తము

**నిరుక్తము**, ఆరు వేదాంగాలలో ఒకటి, హిందూ మతంలోని అత్యంత ప్రాచీనమైన మరియు ముఖ్యమైన అనుబంధ శాస్త్రాలలో ఒకటి. దీని రచయిత యాస్కుడు, మరియు ఇది వేదాలలోని పదాల వ్యుత్పత్తి శాస్త్రాన్ని (ఎటిమాలజీ) వివరిస్తుంది. నిరుక్తము లేనిదే వేదాల యొక్క గూఢార్థాలు పూర్తిగా అర్థం కావు, అందుకే దీనిని వేదపురుషుడి 'చెవులు'గా ఉపమిస్తారు.

యాస్కుడు రాసిన నిరుక్తము, 'నిఘంటు' అనే వేద పదాల జాబితాపై ఒక వ్యాఖ్యానం. నిఘంటువులోని అరుదైన మరియు అసాధారణమైన వేద పదాలను విడమరిచి, వాటి మూలాలను, అర్థాలను నిరుక్తము వివరిస్తుంది. ఈ గ్రంథం ద్వారా, యాస్కుడు సంస్కృత పదాల మూలం గురించి లోతైన విశ్లేషణను అందించాడు.

## చరిత్ర
*నిరుక్త* అధ్యయనం క్రీస్తుపూర్వం 2వ-సహస్రాబ్ది చివరి శతాబ్దాల నాటి వేద గ్రంథాల బ్రాహ్మణాల పొరకు చెందినది.  ఈ రంగంలో అత్యంత ప్రసిద్ధ పండితుడు *[[యాస్కుడు]] , ఈ రంగంలో మొదటి పుస్తకం నిఘంటు* (పదకోశ పుస్తకం) రాశారు. * అతని వచనాన్ని నిరుక్త* అని కూడా పిలుస్తారు. * నిరుక్త* అధ్యయనానికి, *వ్యాకరణం* యొక్క అనుబంధ వేద శాస్త్రానికి దగ్గరి సంబంధం ఉంది. కానీ వాటికి భిన్నమైన దృష్టి ఉంది. ఆలోచనలను సరిగ్గా వ్యక్తీకరించడానికి పదాల ఖచ్చితమైన రూపాన్ని స్థాపించడానికి *వ్యాకరణం* భాషా విశ్లేషణతో వ్యవహరిస్తుంది, అయితే నిరుక్త పదాల సరైన అర్థాన్ని స్థాపించడంలో సహాయపడటానికి భాషా విశ్లేషణపై దృష్టి పెడుతుంది, అవి ఉపయోగించబడిన సందర్భాన్ని బట్టి.  *నిరుక్త* అధ్యయనానికి ముందస్తు అవసరం *వ్యాకరణం* అధ్యయనం అని యాస్క నొక్కి చెప్పాడు. 

*నిరుక్త* అధ్యయన రంగ గ్రంథాలను *నిర్వాచన శాస్త్రం* అని కూడా అంటారు.  నిఘంటు మరియు నిరుక్త యొక్క విమర్శనాత్మక ఎడిషన్‌ను 1920లలో లక్ష్మణ్ సరూప్ ప్రచురించారు. లక్ష్మణ్ సరూప్ రాసిన విమర్శనాత్మక ఎడిషన్ దీనిని 700 మరియు 500 BCE మధ్య, అంటే గౌతమ బుద్ధునికి ముందు ఉంచుతుంది.

## వాడుక

### పురాతన
యాస్కుడు  తన ప్రసిద్ధ గ్రంథమైన నిరుక్తంలో *,* పురాతన సంప్రదాయంలో ఋగ్వేదాన్ని మూడు విధాలుగా అర్థం చేసుకోవచ్చని నొక్కి చెప్పాడు - మతపరమైన ఆచారాల దృక్కోణం ( *అధియజ్ఞం* ), దేవతల దృక్కోణం ( *అధిదేవత* ) మరియు ఆత్మ దృక్కోణం ( *అధ్యాత్మన్* ) నుండి.  ఋగ్వేదాన్ని అర్థం చేసుకోవడానికి నాల్గవ మార్గం కూడా పురాతన కాలంలో ఉద్భవించింది, దీనిలో ప్రస్తావించబడిన దేవుళ్లను పురాణ వ్యక్తులు లేదా కథనాలకు ప్రతీకగా భావించారు.  సృజనాత్మక కవులు తరచుగా పాఠకుడిని ప్రేరేపించడానికి ద్వంద్వ అర్థాలు, దీర్ఘవృత్తాలు మరియు నవల ఆలోచనలను పొందుపరుస్తారని, వ్యక్తపరుస్తారని సాధారణంగా అంగీకరించబడింది.  కవులు, రచయితలు పాత గ్రంథాలలో చేర్చిన ప్రత్యామ్నాయ ఎంబెడెడ్ అర్థాలను గుర్తించడానికి *నిరుక్త ఒకరిని అనుమతిస్తుంది.* 

### మధ్యయుగం
నిరుక్త యొక్క అలంకారిక ఉపయోగానికి అనేక ఉదాహరణలు భాస్కరరాయల వ్యాఖ్యానాలలో కనిపిస్తాయి. గణేశ సహస్రనామంపై ఆయన వ్యాఖ్యానం యొక్క ప్రారంభ పద్యం నుండి ఇక్కడ ఒక ఉదాహరణ ఉంది. 

ప్రారంభ పద్యంలో ''గణేషుడు'' అనే పేరును గణనాథుడు అని చేర్చారు. ఈ పేరు యొక్క సరళమైన అర్థం, అతని పాఠకులకు స్పష్టంగా అనిపించేది, "గణాలను రక్షించేవాడు", పేరును *గణ* (సమూహం) + *నాథ* (రక్షకుడు) అని సూటిగా అన్వయించడం. కానీ భాస్కరరాయలు ఊహించని విధంగా బహువ్రీహి సమ్మేళనం *గణన* + *అథ* అని అర్థం, అంటే "గణన ( *గణనం* ) అంటే శుభాన్ని కలిగించేది. *అథ అనే పదం శుభంతో ( మంగళం* ) ముడిపడి ఉంది " అని అర్థం.  సహస్రనామం ప్రారంభంలో ఈ అలంకారిక వికాసం భాస్కరాయల యొక్క వెయ్యి పేర్లపై వ్యాఖ్యానం ప్రారంభంలోనే నిరుక్తంలో అతని నైపుణ్యాలను ప్రదర్శిస్తుంది, ఇందులో సహస్రనామం సందర్భానికి తగిన తెలివైన మలుపు కూడా ఉంటుంది.

## మూలాలు

వర్గం:వేదాంగాలు
పండిత పరమేశ్వర శాస్త్రి వీలునామా

**పండిత పరమేశ్వర శాస్త్రి వీలునామా** కేంద్ర సాహిత్య అకాడమీ అవార్డు పొందిన తొలి తెలుగు నవల. దీని రచయిత త్రిపురనేని గోపీచంద్.
## కథ
కథానాయకుడు కేశవ మూర్తి అభ్యుదయ భావాలు గల రచయిత. ఆయన భార్య సుజాత. వారిది అన్యోన్య దాంపత్యం. విలువలు కలిగిన జీవితం గడుపుతూ ఉంటారు. సుజాత పసిపిల్లగా ఉన్నప్పుడు ఎవరో ఆమెను ఒక పాఠశాలలో వదిలేసి వెళతారు. ఆ బడిలో పనిచేసే నరసయ్య తీసుకుని వెళ్ళి కొద్ది రోజులు పెంచుతాడు. ఆ తరువాత పండిత పరమేశ్వర శాస్త్రి పాఠశాలలో జరిగిన కార్యక్రమంలో ఆమెను చూసి పెంచుకుంటానంటాడు. అప్పటి నుంచీ ఆమె పరమేశ్వర శాస్త్రి దగ్గరే పెరుగుతుంది. ఆయన పెంపకంలో రకరకాల సాహిత్యం అభ్యసిస్తుంది. ఆమె కోరిక మేరకు పాఠశాలకు పంపించి ఆంగ్ల విద్య కూడా నేర్పిస్తాడు. ఒకానొక సందర్భంలో కేశవమూర్తి ఆమెను చూసి ప్రేమిస్తాడు. అది పరమేశ్వర శాస్త్రికి నచ్చదు. ఆమె ఆ ఇంట్లోంచి బయటకు వచ్చి కేశవ మూర్తిని పెళ్ళి చేసుకుంటుంది. కేశవ మూర్తి ఒక పాఠశాలలో పనిచేస్తూ రచనా వ్యాసంగాన్ని కొనసాగిస్తుంటాడు.

కేశవమూర్తికి ఉన్న మంచితనం వల్ల అతనికి పేరు ప్రఖ్యాతులు కలగడంతో అతనిమీద ద్వేషంతో పరమేశ్వరశాస్త్రి ఆస్తిని అతనికి దక్కకుండా చేయాలని కొంతమంది మిత్రులు ప్రయత్నిస్తూ ఉంటారు. వారికి సీమంతం అనే వ్యక్తి నాయకత్వం వహిస్తూ ఉంటాడు. పరమేశ్వరశాస్త్రి కోరిక మేరకు ఆయన ఆస్తితో ఒక సంస్కృత కళాశాల స్థాపించబోతున్నామని, దానికి తాము నిర్వాహకులుగా ఉండి భాషా సంప్రదాయాలకు సేవ చేస్తామని కనపడిన వారందరితో చెబుతుంటారు. ఈ విషయంలో శాస్త్రి గారు కూడా అంగీకారం తెలిపారనే వారు భావిస్తుంటారు. పైకి పవిత్రమైన ఆలోచనలా కనిపించినా ఆస్తి మొత్తం వారి క్రిందకు రావాలన్నదే వారి లక్ష్యం.

వీరందరూ కలిసి కేశవమూర్తి కుటుంబాన్ని ఎన్ని ఇబ్బందుల పాల్జేశారు?, వాటినుండి కేశవమూర్తి, సుజాత ఎలా బయటపడ్డారు?, చివరికి పండిత పరమేశ్వరశాస్త్రి గారు తన వీలునామాలో ఏం వ్రాశారు అన్నదే మిగిలిన కథ.

## రచయిత అభిప్రాయం
పుస్తకం వెనుక భాగంలో రచయిత తన అభిప్రాయాన్ని ఈ విధంగా తెలియజేసారు.

## పాత్రలు
*పరమేశ్వర శాస్త్రి
*కేశవ మూర్తి
*సుజాత
*సీమంతం
## ఇవి కూడా చూడండి
* త్రిపురనేని గోపీచంద్
* అసమర్థుని జీవయాత్ర
* ముఖ్యమైన తెలుగు పుస్తకాల జాబితా

## మూలాలు, వనరులు

## బయటి లింకులు

వర్గం:తెలుగు నవలలు
వర్గం:సాహిత్య అకాడమీ పురస్కారం పొందిన పుస్తకాలు
ఎవడైతే నాకేంటి

**ఎవడైతే నాకేంటి**, 2007లో విడుదలైన ఒక తెలుగు సినిమా. ఇది ఒక విజయనంతమైన సినిమాగా భావింపబడుతుంది. ఈ సినిమా విడుదలైన సమయంలోనే జీవిత, రాజశేఖర్‌లకు కాంగ్రెస్ పార్టీతో సంబంధాలు బలపడడం, చిరంజీవి పెట్టబోతున్న పార్టీ గురించి విభేదాలు వ్యక్తీకరించడం జరిగింది.

ఈ సినిమాను తమిళంలో "ఉడంబు ఎప్పడి ఇరుక్కు" అనే పేరుతో డబ్ చేశారు. 

## తారాగణం

* రాజశేఖర్_మేజర్/హోం మంత్రి సూర్య 
* సంవృత సునీల్_ప్రియ 
* రఘువరన్_విద్యాశాఖ మంత్రి బాలగంగాధర్ 
* ఎర్రా గిరిబాబు_ఆంధ్రప్రదేశ్ ముఖ్యమంత్రి 
* దేవరాజ్_చక్రవర్తి 
* చక్రి_బుల్లబ్బాయ్ 
* భానుచందర్_పోలీస్ ఆఫీసర్ 
* భరత్ రెడ్డి_ఈవ్ టీజర్ 
* కళాభవన్ మణి_దేవులపల్లి నటరాజ కాళిదాసు 
* కృష్ణభగవాన్_పి. కె బాబు 
* పృధ్వీ రాజ్ _విద్యుత్ శాఖ మంత్రి 
* అన్నపూర్ణ_సూర్య తల్లి 
* ఝాన్సీ_మీనా బి గంగాధర్ 
* ప్రభావతి 
* శివపార్వతి 
* సంధ్య 
* కాదంబరి కిరణ్_మంత్రి 
* ముమైత్ ఖాన్ _ఇనస్పెక్టర్ మైసమ్మ 
* సుబ్బరాజు_సుబ్బు 
* పరుచూరి వెంకటేశ్వరరావు_హెడ్ కానిస్టేబుల్ 
* రఘుబాబు: పిడికిల పెంటయ్య దొర 
* బాబూ మోహన్_యం.ఎల్.ఎ 
* కోట శ్రీనివాసరావు_ఆంధ్రప్రదేశ్ గవర్నర్ 
* గుండు హనుమంతరావు_ముఖ్యమంత్రి పి.ఎ.
* గుండు సుదర్శన్_లాయర్ 
* టార్జాన్_టార్జాన్ 
* కళ్ళు చిదంబరం 
* నర్సింగ్ యాదవ్_నర్సింగ్ 
* సూర్య_మున్సిపల్ కమిషనర్ .

## సాంకేతిక వర్గం

* దర్శకుడు: వి.సముద్ర 
* రచన: పరుచూరి బ్రదర్స్ 
* సంగీతం: చిన్నా 
* పాటలు: గురుచరణ్, అనంత్ శ్రీరామ్ 
* నేపథ్య గాయకులు: సుచిత్ర, నవీన్, సాధన సర్గం, ఉదిత్ నారాయణ్, కె.ఎస్.చిత్ర, కార్తీక్, మనో 
* ఛాయ గ్రహణం: మధు ఎ నాయుడు 
* కళ: రమణ వంక 
* నిర్మాతలు: సామా చంద్రశేఖరరెడ్డి , శివాత్మిక, శివాని 
* నిర్మాణ సంస్థ: కౌశిక్ మూవీస్ 
* విడుదల:09:02:2007. 

## పాటల జాబితా
1: ఎవడైతే, గానం.నవీన్ 

2: తప్పదుర, గానం.సుచిత్ర 

3: మందన, గానం.సాధనా సర్గం, ఉదిత్ నారాయణ్ 

4: ఏదో, గానం.కె.ఎస్.చిత్ర, కార్తీక్ 

5: సైనికుడే, గానం.మనో
వర్గం:2007 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:రాజశేఖర్ నటించిన సినిమాలు
వర్గం:రఘువరన్ నటించిన సినిమాలు
వర్గం:గిరిబాబు నటించిన సినిమాలు
వర్గం:భానుచందర్ నటించిన సినిమాలు
వర్గం:కృష్ణ భగవాన్ నటించిన సినిమాలు
లక్ష్మీ కళ్యాణం

**లక్ష్మీకళ్యాణం** దర్శకుడు తేజ చాలాకాలం తరువాత పల్లె నేపథ్యంలో మంచి సాంకేతిక విలువలతో నిర్మించిన చిత్రం.

## కథాగమనం
రాయవరం, కొండపల్లి అనే రెండు గ్రామాల మధ్య పచ్చగడ్డి వేస్తే భగ్గుమనే వైరం ఉంటుంది.. రాము కళ్యాణ్ రామ్ రాయవరంలో రెండేకరాల రైతు. మొరటోడు అయినా నిజాయితీ పరుడైన రాముకి మేనమామ చెంచురామయ్య షాయాజీ షిండే కూతురు లక్ష్మి కాజల్ అగర్వాల్ మీద ప్రేమ. ఆమె కూడా రాముని ప్రేమిస్తుంది కాని చెంచురామయ్యకు ఈ వ్యవహారం నచ్చదు. రాముకి బుజ్జి అనే స్నేహితుడు ఉంటాడు. అతడు దేవదాసీ కుటుంభానికి చెందిన పంకజం కూతురు పారిజాతాన్ని సుహాసిని ప్రేమిస్తాడు. సుహసిని కూడా బుజ్జిని ప్రేమిస్తుంది. కొండపల్లి ప్రెసిడెంటు కొడుకు గిరిధర్ అజయ్. అతడి స్నేహితుడి కోరికమీద పారిజాతాన్ని రాత్రికి రెడీచేసి ఉంచమని పంకజానికి చెపుతాడు గిరి. పారిజాతం తనకు బుజ్జితో గల ప్రేమను చెప్పడంతో కూతురితో వ్యభిచారం చేయించాలనే ప్రయత్నాన్ని విరమించి వాళ్ళిద్దరకూ పెళ్ళి చేయాలనుకొంటుంది. దానికి కోపగించిన గిరి బుజ్జిని చంపాలనుకొని కాలేజీకి వెళతాడు. అక్కడ లక్ష్మిని అడ్డుపెట్టుకొని బుజ్జి తప్పించుకుంటాడు. లక్ష్మిని చూసిన గిరి ఆమెనే పెళ్ళి చేసుకోవాలనుకొంటాడు. అక్కడినుండి రామూకు గిరికి వివాధం మొదలవుతుంది. చెంచురామయ్య గిరికీ రాముకూ ఎడ్లపందాలలో ఆమెను ఎవరు గెలుచుకొంటే వారికే తన కూతురు చెందుతుందని చెప్తాడు. బుజ్జిని పారిజాతంతో పెళ్ళి చేస్తానని చెప్పి తన వైపు తిప్పుకొని అతని సహాయంతో మోసంతో రామును ఓడిస్తాడు గిరి. తరువాత బుజ్జిని చంపే ప్రయత్నం చేస్తాడు. బుజ్జి పారిపోయి రాముకు జరిగినది చెప్తాడు. రాము గిరిని కొడుతుండగా గిరి తండ్రి రామును పొడిచే ప్రయత్నంలో రాము ప్రక్కకు జరగగా గిరినే పొడిచేస్తాడు. తరువాత రాము లక్ష్మిల కల్యాణం జరుగుతుంది.

## చిత్ర విశేషాలు
దర్శకుడు తేజకు కొన్ని ప్లాప్ సినిమాల తరువాత వచ్చిన హిట్ ఈ సినిమా. పల్లెటూరి నేపథ్యంగా సాగుతుంది. కళ్యాణ్ రామ్ పల్లెటూరి వాడుగా నటించిన మొదటి చిత్రం. ఈ చిత్రంలో అతని కేశాలంకరణ, మీసం, వస్త్రాలంకరణ, మాట తీరులను పూర్తిగా మార్చడం జరిగింది. పాత తరం కథానాయికలయిన ప్రభ, తులసిలు ఈ చిత్రంలో ప్రధాన పాత్రలలో కనిపిస్తారు.

వర్గం:2007 తెలుగు సినిమాలు
వర్గం:ప్రభ నటించిన సినిమాలు
వర్గం:కాజల్ అగర్వాల్ నటించిన సినిమాలు
నిక్కీ అండ్ నీరజ్

## కథ

## తారాగణం
శివాజీ,దీప,సుమన్‌,జయప్రకాష్‌ రెడ్డి,ఆలీ,ఎం.ఎస్.నారాయణ,వేణుమాధవ్,ఎల్బీ శ్రీరామ్,రజిత

## సాంకేతికవర్గం
* దర్శకుడు: పూర్ణ అడపాల
* నిర్మత: మేగన్‌ ఇయ్యున్ని
* ఎడిటర్: కె.రమెష్
* నిర్మణ సంస్థ: కల్పతరు మూవీ మేకర్స్

## పాటలు

## మూలాలు

## బయటి లంకెలు

వర్గం:2007 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:శివాజీ నటించిన సినిమాలు
వర్గం:సుమన్ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:ఆలీ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:వేణుమాధవ్ నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:వందేమాతరం శ్రీనివాస్ సంగీతం అందించిన సినిమాలు
లాల్ బహదూర్ నగర్

**లాల్ బహదూర్ నగర్** లేదా టూకీగా **ఎల్.బి.నగర్**, రంగారెడ్డి జిల్లా, హయాత్‌నగర్‌ మండలానికి చెందిన గ్రామం, పురపాలక సంఘం. ఇది మల్కాజ్‌గిరి లోక్‌సభ నియోజకవర్గంలోని ఎల్బీనగర్ శాసనసభ నియోజకవర్గం పరిధిలో హైదరాబాదు నుంచి విజయవాడ వెళ్ళు జాతీయ రహదారి 9 పై హైదరాబాదు నుంచి 20 కిలోమీటర్ల దూరంలో ఉంది. దీనికి సమీపంలో చంపాపేట, కర్మన్‌ఘాట్, వనస్థలిపురం, కొత్తపేట, దిల్‍సుఖ్‍నగర్, సరూర్‌నగర్‌, నాగోల్, బి.ఎన్.రెడ్డి నగర్ మొదలైన ప్రాంతాలు ఉన్నాయి.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## వాణిజ్యం
ఇది వర్తక వ్యాపారాలకు వాణిజ్య ప్రాంతంగా ఉంది.

# ఎల్.పి.టి. మార్కెట్
# నెక్స్ట్ గల్లెరియా మెట్రో మాల్
# సుల్తాన్ మాల్
# మెట్రో బిజినెస్ సెంటర్
# స్వాగత్ హన్డ్లూమ్స్
# చెన్నై షాపింగ్ మాల్
# వైష్ణవి ఆనిక్స్
# శ్రీ గణేష్ ఫుట్ వేర్
# మస్ కార్స్

## దేవాలయాలు
# సీతారామాంజనేయ దేవాలయం
# కిల్లా మైసమ్మ దేవాలయం
# ఆంజనేయ దేవాలయం

## విద్యాసంస్థలు

# కామినేని వైద్య విజ్ఞాన సంస్థ
# అక్షర ఇంటర్నేషనల్ స్కూల్
# దీక్ష జూనియర్ కళాశాల
# అవినాష్ డిగ్రీ కళాశాల
# మహాత్మా గాంధీ న్యాయ కళాశాల
# కాకతీయ టెక్నో పాఠశాల
# తెలంగాణ మైనారిటీస్ రెసిడెన్షియల్ పాఠశాల
# శ్రీగాయత్రి జూనియర్ కళాశాల
# ఎలిట్ పారా మెడికల్ కళాశాల
# ఉదయ మహిళా డిగ్రీ కళాశాల
# క్రియేటివ్ మల్టిమీడియా కాలేజ్ ఆఫ్ ఫైన్ ఆర్ట్స్
#దిల్ సుఖ నగర్ పబ్లిక్ స్కూల్

## రవాణా
విజయవాడ నుండి హైదరాబాదు నగరాన్ని ఆనుకొని ఈ ఎల్.బి.నగర్ ఉంది. తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఇక్కడి నుండి నగరంలోని అన్ని ప్రాంతాలకు, నల్లగొండ జిల్లా, సూర్యాపేట జిల్లాలకు, ఆంధ్రప్రదేశ్ రాష్ట్రానికి బస్సు సౌకర్యం ఉంది. ఇక్కడ ఎల్.బి. నగర్ మెట్రో స్టేషను కూడా ఉంది.

## అభివృద్ధి కార్యక్రమాలు
# రూ. 42 కోట్ల వ్యయంతో 780 మీటర్ల పొడవు, 12 మీటర్ల వెడల్పుతో ఎల్.బి. నగర్ చౌరస్తాలో నిర్మించిన ఎల్.బి. నగర్ ఎడమవైపు ఫ్లైఓవర్ను 2019, మార్చి 1న ప్రారంభించారు.
# రూ. 40 కోట్ల వ్యయంతో ఎల్.బి. నగర్ చౌరస్తాలో ఎల్.బి. నగర్ అండర్ పాస్ నిర్మించారు. 2022 మార్చి 16న తెలంగాణ రాష్ట్ర పురపాలక, పట్టణాభివృద్ది, ఐటీ, పరిశ్రమల శాఖ మంత్రి కె.టి. రామారావు అండర్ పాస్ ను ప్రారంభించాడు. ఈ కార్యక్రమంలో రాష్ట్ర విద్యాశాఖామంత్రి సబితా ఇంద్రారెడ్డి, ఎల్బీనగర్ ఎమ్మెల్యే దేవిరెడ్డి సుధీర్‌రెడ్డి, హైదరాబాదు నగర మేయర్ గద్వాల విజయలక్ష్మీ, డిప్యూటీ మేయర్ మోతె శ్రీలత రెడ్డి, ఎమ్మెల్సీ ఎగ్గే మల్లేశం, మున్సిపాలిటీల చైర్మన్లు, కార్పోరేటర్లు తదితరులు పాల్గొన్నారు.
# రూ. 42 కోట్ల రూపాయలతో 960 మీటర్ల పొడవు, 12 మీటర్ల వెడల్పుతో 3 లైన్లతో ఎల్.బి. నగర్ చౌరస్తాలో నిర్మించిన ఎల్.బి. నగర్ కుడివైపు ఫ్లైఓవర్ను 2023 మార్చి 25న కేటీఆర్ ప్రారంభించాడు.

## చిత్రమాలిక

ఫైలు:APtown LBnagar 1.JPG|ఎల్.బి.నగర్ దృశ్యాలు
ఫైలు:APtown LBnagar 2.JPG|ఎల్.బి.నగర్ దృశ్యాలు
ఫైలు:APtown LBnagar 3.JPG|ఎల్.బి.నగర్ దృశ్యాలు
దస్త్రం:Two statues in one place; l.b.nagar.JPG|ఎల్.బి.నగర్, ప్రధాన కూడలిలో వున్న విగ్రహాలు


## మూలాలు

వర్గం:హైదరాబాదులోని ప్రాంతాలు
వర్గం:హైదరాబాదు
వర్గం:రంగారెడ్డి జిల్లా
కన్నికాపురం (రామచంద్రాపురం)

**కన్నికాపురం** అనే గ్రామం. తిరుపతి జిల్లా, రామచంద్రాపురం మండలం లోని రెవెన్యూయేతర గ్రామం.ఇది తిరుపతికి 15 కి.మీ.ల దూరంలో ఉంది.
## విద్యా సౌకర్యాలు
ఈ గ్రామంలో 20 మంది పట్టభద్రులు ఉన్నారు.
## దర్శనీయ ప్రదేశాలు/ దేవాలయాలు

ఈ గ్రామంలో వరసిద్ది వినాయక ఆలయం ప్రసిద్ధమైంది. ఇక్కడకు తిరుపతి నుండి ప్రతీ జాముకు ఒక బస్సు ఉంది. ఈ గ్రామానికి సరిహద్దుగానున్న ఎతైన పర్వతం తిరుమలకు అభిముఖంగా ప్రకృతి రమణీయంగా ఉంది.

## ప్రముఖులు (నాడు/నేడు)
గ్రామ పెద్ద జయరామ నాయుడు 1996 జనవరి 1న పరమపదించారు. 

## మూలాలు

## వెలుపలి లంకెలు
రాఘవేంద్రరావు

* కె. రాఘవేంద్ర రావు - తెలుగు సినిమా దర్శకుడు
* ఈడ్పుగంటి రాఘవేంద్రరావు - భారత స్వాతంత్ర్య సమరయోధుడు, ప్రసిద్ధ జాతీయవాది
కె. రాఘవేంద్రరావు

**కోవెలమూడి రాఘవేంద్రరావు** లేదా **కె. రాఘవేంద్ర రావు** తెలుగు సినీ రంగంలో *దర్శకేంద్రుడు* అని పిలువబడే శతాధిక చిత్రాల దర్శకుడు, రచయిత, నిర్మాత. ఈయన 50 ఏళ్ళకి పైగా చిత్ర పరిశ్రమలో ఉన్నాడు. ఈయన తండ్రి కోవెలమూడి సూర్యప్రకాశరావు కూడా తెలుగు సినీ దర్శకుడే. 
రాఘవేంద్రరావు మొత్తం ఎనిమిది నంది పురస్కారాలు, ఒక IIFA పురస్కారం, ఒక సైమా అవార్డు, ఐదు ఫిల్మ్ ఫేర్ సౌత్ పురస్కారాలు, రెండు సార్లు సినీ మా (Cinemaa) అవార్డులు అందుకున్నాడు.
వెంకటేష్, మహేష్ బాబు, అల్లు అర్జున్ లాంటి తారలు కె. రాఘవేంద్ర రావు దర్శకత్వంలోనే కథానాయకులుగా ప్రస్థానం మొదలుపెట్టారు.

## జననం, విద్య
రాఘవేంద్ర రావు మే 23, 1942 తేదీన కృష్ణా జిల్లా, కంకిపాడు మండలానికి చెందిన కోలవెన్ను గ్రామంలో  సుర్యప్రకాశ రావు దంపతులకు జన్మించాడు. రాఘవేంద్రరావు తండ్రి కోవెలమూడి సూర్యప్రకాశరావు దర్శకుడే. రాఘవేంద్రరావు కొడుకు పేరు కూడా కోవెలమూడి సూర్య ప్రకాష్. ఇతను కూడా సినీ రంగంలో నటుడు, దర్శకుడు, నిర్మాతగా కూడా వ్యవహరించాడు. దర్శకుడు కె.బాపయ్య వీరి పెదనాన్న కుమారుడు.

## సినీ రంగం
తండ్రి కోవెలమూడి ప్రకాశరావు దర్శకుడయినా మరో దర్శకుడి కమలాకర కామేశ్వరరావు దగ్గర కొన్నాళ్ళు సహాయకుడిగా పనిచేశాడు. దర్శకుడిగా ఆయన మొదటి చిత్రం 1975లో వచ్చిన బాబు. ఈ చిత్రంలో శోభన్ బాబు, వాణిశ్రీ, లక్ష్మి ముఖ్య పాత్రల్లో నటించారు. ఆ తర్వాత ఎంతో మంది కథానాయకులతో ఎన్నో విజయవంతమైన చిత్రాలు తీశాడు. స్త్రీ పాత్రలే ప్రధానంగా జ్యోతి, ఆమె కథ, కల్పన లాంటి చిత్రాలు తీశాడు. అన్నమయ్య, శ్రీ మంజునాథ, శ్రీరామదాసు, శిరిడి సాయి, ఓం నమో వేంకటేశాయ లాంటి ఆధ్యాత్మిక చిత్రాలు రూపొందించాడు.

శ్రీదేవితో రాఘవేంద్రరావు 24 సినిమాలు చేశాడు.

## అవార్డులు
బొబ్బిలి బ్రహ్మన్న చిత్రానికిగాను 1984లో ఉత్తమ దర్శకుడిగా నంది అవార్డు అందుకున్నాడు.

## టి. వి. రంగం
కేవలం వెండితెరమీదే కాక బుల్లితెర మీద కూడా రాఘవేంద్రరావు తన ముద్ర వేశాడు. ఈటీవీలో ప్రసారమైన శాంతి నివాసం అనే ధారావాహికకు రచయిత, దర్శకత్వ పర్యవేక్షకుడిగా వ్యవహరించాడు. ఈటీవీలో సౌందర్యలహరి అనే పేరుతో ఆయన సినీ జీవిత విశేషాలతో ఒక కార్యక్రమం ప్రసారమైంది.

## కె. రాఘవేంద్ర రావు సినిమాల జాబితా

## టెలివిజన్

* *[[ఎక్స్‌పోజ్డ్]]*

## మూలాలు

వర్గం:1942 జననాలు
వర్గం:తెలుగు సినిమా దర్శకులు
వర్గం:కృష్ణా జిల్లా సినిమా దర్శకులు
వర్గం:నంది ఉత్తమ దర్శకులు
వర్గం:ఫిలింఫేర్ అవార్డుల విజేతలు
వర్గం:జీవిస్తున్న ప్రజలు
కన్నికాపురం

* **[[కన్నికాపురము (రామచంద్రాపురం)]]**, చిత్తూరు జిల్లా, రామచంద్రాపురం మండలానికి చెందిన గ్రామం 
* **[[కన్నికాపురం (శ్రీరంగరాజపురం)]] **, చిత్తూరు జిల్లా, శ్రీరంగరాజపురం మండలానికి చెందిన గ్రామం 
* **[[కన్నికాపురం (నగరి మండలం)]]**, చిత్తూరు జిల్లా, నగరి మండలానికి చెందిన గ్రామం
వంశీ (2000 సినిమా)

**వంశీ ** 2000 అక్టోబరు 4 న విడుదలైన తెలుగు చిత్రం. బి. గోపాల్ దర్శకత్వంలో పద్మాలయ స్టూడియోస్ పతాకంపై జి. ఆదిశేషగిరిరావు నిర్మించాడు. ఇందులో మహేష్ బాబు, నమ్రతా శిరోద్కర్ ప్రధాన పాత్రల్లో నటించారు, కృష్ణ కీలక పాత్ర పోషించాడు. మణి శర్మ సంగీతం అందించాడు. కథ సత్యానంద్ రాశాడు. ఈ చిత్రాన్ని 2012 లో హిందీలోకి *వంశీ: ది వారియర్ గా* వైడ్ యాంగిల్ మీడియా ప్రైవేట్ లిమిటెడ్ అనువదించింది.

## కథ
వంశీ ( మహేష్ బాబు ) ప్రతిభావంతుడు, విజయవంతమైన ఫ్యాషన్ డిజైనరు. అతనికి ఆస్ట్రేలియాలో జరిగే డిజైనర్ పోటీలో పాల్గొనే అవకాశం వస్తుంది. వంశీకి స్నేహ ( మయూరి కంగో ) అనే సహోద్యోగి ఉంది. ఫ్యాషన్ పోటీల కోసం అతను చేసే డిజైన్లకు మోడలింగు చేయడానికి ఆమె ఎంపికౌతుంది. ఉత్తమమైన దుస్తులను రూపొందించడానికి వంశీ ఆస్ట్రేలియా సంస్కృతిని అధ్యయనం చేయవలసి ఉన్నందున, అతన్ని ఒక నెల పాటు విస్తృతంగా ఆస్ట్రేలియాలో పర్యటించమని కోరతారు. శిల్ప ( నమ్రతా శిరోద్కర్ ) ఆస్ట్రేలియాలో చదువుతోంది. పారిశ్రామికవేత్త అంకినీడు ప్రసాద్ ( నాసర్ ) కుమార్తె ఆమె. పరీక్షల తర్వాత సెలవుల్లో ఆస్ట్రేలియా అంతా తిరగాలని ఆమె నిర్ణయించుకుంటుంది. ఈ పర్యటనలో శిల్ప వంశీని కలుస్తుంది. ఆమె నెమ్మదిగా అతనితో ప్రేమలో పడుతుంది.

వంశీని ప్రేమిస్తున్న స్నేహ, యాత్ర ముగిసిన తరువాత శిల్ప వంశీలు దగ్గరైనట్లు తెలుసుకుంటుంది. ఆమె మెట్లపై నుండి పడి గాయాలపాలవుతుంది. తన మోడల్ గాయపడినందున వండీ నిరాశ చెందినప్పుడు, శిల్ప వంశీ డిజైన్లతో పోటీలోకి దిగి మొదటి బహుమతిని గెలుచుకుని అతన్ని ఆశ్చర్యపరుస్తుంది. వంశీ, శిల్ప భారతదేశానికి తిరిగి వస్తున్నప్పుడు, స్నేహ అక్కడే ఉండిపోవాలని నిర్ణయించుకుంటుంది. ఒక భారతీయ మోడల్ భారతదేశం కంటే ఆస్ట్రేలియాలోనే మంచి పేరు తెచ్చుకోగలదని ఆనె భావిస్తుంది. వంశీ పట్ల తనకున్న ప్రేమ గురించి శిల్ప తన తండ్రికి చెబుతుంది. తన కుమార్తె వెంట పడవద్దని అతడు వంశీని హెచ్చరిస్తాడు. రెండు పోరాటాల తరువాత, శిల్ప వంశీని ఒక ఆలయంలో పెళ్ళి చేసుకోవాలని నిర్ణయించుకుంటాడు. ఆలయంలో వంశీని కలవడానికి శిల్ప ఇంటి నుండి పారిపోతుండగా, అర్జున్ ( కృష్ణ ) ఆమెను కిడ్నాప్ చేస్తాడు.

శిల్ప కోసం ఎదురుచూసి ఆమె రాకపోవడంతో వంశీ, ఆమె గురించి ఆరా తీయడానికి శిల్పా ఇంటికి వెళ్తాడు. తన కుమార్తెను కిడ్నాప్ చేశాడనే ఆరోపణతో అంకినీడు అతన్ని అరెస్టు చేయిస్తాడు. అర్జున్ తన కుమార్తెను కిడ్నాప్ చేశాడని తెలుసుకున్న తరువాత, అంకినీడు వంశీకి బెయిలిచ్చి, తన కుమార్తెను రక్షించమని వేడుకుంటాడు. అతను తన కుమార్తెను వంశీకిచ్చి పెళ్ళి చేసేందుకు కూడా అంగీకరిస్తాడు. మిగతా కథలో అర్జున్ అంకినీడు, అతని ఇతర ముఠా సభ్యులు జయ ప్రకాష్ రెడ్డి, కోట శ్రీనివాసరావు లపై ప్రతీకారం తీర్చుకుంటాడు.

## నటవర్గం
*మహేష్ బాబు - వంశ్రీ
*నమ్రతా శిరోద్కర్ - శిల్ప
*బ్రహ్మానందం - హంతకుడు
*తనికెళ్ళ భరణి
*కోట శ్రీనివాసరావు
*నాజర్
## సాంకేతికవర్గం
*దర్శకుడు - బి.గోపాల్
*సంగీతం - మణిశర్మ
*కూర్పు - కోటగిరి వెంకటేశ్వరరావు

## పాటలు

## విశేషాలు
ఈ చిత్ర నిర్మాణ సమయంలోనే నాయకా నాయికలు మహేష్ బాబు, నమ్రతా శిరోద్కర్ ప్రేమలో పడి ఆ తర్వాత పెళ్ళిచేసుకున్నారు.

## మూలాలు


వర్గం:2000 తెలుగు సినిమాలు
వర్గం:ఘట్టమనేని మహేశ్ ‌బాబు సినిమాలు
వర్గం:కోట శ్రీనివాసరావు నటించిన సినిమాలు
వర్గం:ఘట్టమనేని కృష్ణ నటించిన సినిమాలు
వర్గం:బ్రహ్మానందం నటించిన సినిమాలు
వంశీ (అయోమయ నివృత్తి)

ఈ పేరుతో కొన్ని వ్యాసాలకు అవకాశం ఉన్నది.

# వంశీ - తెలుగు సినిమా దర్శకుడు
# వంశీ పైడిపల్లి - తెలుగు సినిమా దర్శకుడు
# వంశీ (2000 సినిమా) - 2000వ సంవత్సరములో విడుదలైన సినిమా
ఔత్సాహిక శాస్త్రజ్ఞులు

**ఔత్సాహికులు** (Amateurs) అనగా ఏదైనా రంగంలో విషయాన్ని ప్రధాన వృత్తిగా కాక అదనపు ప్రవృత్తిగా ఆచరించేవారు. ఇందుకు భిన్నంగా అదే వృత్తిగా స్వీకరించినవారిని 'ప్రొఫెషనల్స్' (Professionals) అంటారు. ఈ పదాలు అన్ని రంగాలకూ వర్తిస్తాయి. కాని క్రీడారంగం, ఫొటోగ్రఫీ, విజ్ఞానశాస్త్రం, రేడియో వంటి విషయాల్లో ఈ మాటను ఎక్కువగా వాడుతారు. ఇదే పదం ఆధారంగా ఒక విజ్ఞాన శాస్త్ర రంగంలో నూతనంగా ప్రవేశించిన, అంతగా అనుభవంలేకపోయినా, చాలా ఉత్సాహం కలిగిన వారిని **ఔత్సాహిక శాస్త్రజ్ఞులు** అనవచ్చును.

ఔత్సాహికులు అంటే ఎవరు? అన్న విషయంపై భిన్నాభిప్రాయాలున్నాయి. ఆయా అభిప్రాయాలకు కొన్ని మినహాయింపులూ ఉంటాయి. 

* సాధారణంగా ఔత్సాహికులు ఆయా రంగంలోకి క్రొత్తగా వచ్చి ఉంటారు. కానీ ఒకే రంగంలో చాలా కాలం పాటు పనిచేసే ఔత్సాహికులు కూడా ఉంటారు.
* ఔత్సాహికులకు అంతగా అనుభవం, జ్ఞానం ఉండకపోవచ్చును. (ఇది కూడా అన్నిసందర్భాలలో నిజం కాదు. ప్రొఫెషనల్స్ కంటే నిష్ణాతులైన ఔత్సాహికులు ఉంటూ ఉంటారు.)
* ఔత్సాహికుల వద్ద పరికరాలు అంతంత మాత్రమే ఉంటాయి. (కానీ కొందరు ఔత్సాహికులు ప్రొఫెషనల్స్ కంటే, పరిశోధనాశాలలకంటే మంచి పరికరాలు సాధిస్తారు)

కనుక ఒక రంగాన్ని ప్రధాన వృత్తిగా ఆచరించనివారిని ఔత్సాహికులు అనడం ఉచితం.
## ప్రముఖ ఔత్సాహిక ఖగోళ శాస్త్రజ్ఞులు
alt=JohnDobson2002.jpg|thumb|జాన్ డాబ్సన్
*జాన్ డాబ్సన్ యొక్క డాబ్సోనియన్ టెలీస్కోపు . ఈ టెక్నిక్ వల్ల పెద్ద పెద్ద టెలీస్కోపుల నిర్మాణము ముందంజ వేసింది. 
*విలియమ్ డి. ఫెర్రిస్ అనేక తోకచుక్కలను కనుగొన్నాడు.
*డేవిడ్ హెచ్. లెవీ ఒక సహధ్యాయితో కలిసి షూమేకర్ లెవీ 9 నుగొనెను.
*లెస్లీ పెల్టీయె అనేక తోక చుక్కలను కనుగొనెను. వివిధ నక్షత్రాలను గమనించాడు.
*ఐజాక్ రాబర్ట్స్ మొదటి సారి ఖగోళ శాస్త్రానికి ఫొటోగ్రఫీని ఉపయోగించాడు.
## మూలాలు


వర్గం:ఖగోళ శాస్త్రం
మండ్లిపల్లి

**మండ్లి పల్లి**, అనంతపురం జిల్లా, తనకల్లు మండలానికి చెందిన రెవెన్యూయేతర గ్రామం 

## మూలాలు

## వెలుపలి లంకెలు
పొట్టి ప్రసాద్

**పొట్టి ప్రసాద్** పేరుతో సుపరిచితుడైన కవివరపు ప్రసాదరావు తెలుగు హాస్య నటుడు. ఈయన రంగస్థలం నుంచి సినిమా రంగంలోకి ప్రవేశించాడు. సినిమాల్లో ప్రవేశించినా నాటకాలు వేయడం మానలేదు. చంటబ్బాయ్ సినిమాలో పత్రికా సంపాదకుడి పాత్ర, సాగర సంగమం లో పనివాడి పాత్ర, హై హై నాయక సినిమాలో అవధాని పాత్ర ఆయన పోషించిన కొన్ని ముఖ్యమైన పాత్రలు. చివరిసారిగా ఆయన నటించిన చిత్రం 1992లో వచ్చిన బృందావనం.

## వ్యక్తిగత జీవితం
పొట్టి ప్రసాద్ అసలు పేరు కవివరపు ప్రసాదరావు. ఆయన భార్య రాజ్యలక్ష్మి. కుమారుడు జగన్నాథ రావు. మెదడు సంబంధిత వ్యాధితో మరణించాడు.

## కెరీర్
పొట్టి ప్రసాద్ నాటకరంగం నుంచి వచ్చినవాడు. రంగస్థలంలో హాస్యం ఆయన ప్రత్యేకత. ఈయన హాస్య నటుడు రాజబాబుకు చిన్నప్పటి నుంచి స్నేహితుడు. ఇద్దరు కలిసి ఎన్నో నాటకాలు వేశారు.
ఒకసారి మద్రాసులో కె. వెంకటేశ్వరరావు బృందంలో బెల్లంకొండ రామదాసు రాసిన *ఆకాశరామన్న* అనే నాటకంలో నటించడానికి వచ్చాడు. ఈ ప్రదర్శనను చక్రపాణి చూడటం తటస్థించింది. చక్రపాణి ఆయన చిరునామా తీసుకుని పంపేశారు. ఇవన్నీ మామూలనుకున్న ప్రసాద్ కు ఒక నెల రోజుల తర్వాత సినిమాలో అవకాశం వచ్చింది. అలా వచ్చిన అవకాశమే ఆయన మొదటి సినిమా అప్పుచేసి పప్పుకూడు. ఇందులో నటి గిరిజను పెళ్ళి చూపులు చూడ్డానికి వచ్చే ఇద్దరిలో ఈయన ఒకడు, మరొకరు పద్మనాభం. ఇందులో ఒక్క సీన్ లో నటించినందుకు గాను నిర్మాతలు బి. నాగిరెడ్డి, చక్రపాణి ఆయనకు 1116/- రూపాయలు పారితోషికం ఇచ్చారు. అందుకు ఆయన చాలా సంతోషపడ్డాడు.
ఈ సినిమా తర్వాత కూడా నాటకాలు వేస్తూనే సినిమాల్లో అవకాశాల కోసం ప్రయత్నించాడు.

చంటబ్బాయ్ సినిమాలో పత్రికా సంపాదకుడి పాత్ర, సాగర సంగమం లో పనివాడి పాత్ర, హై హై నాయక సినిమాలో అవధాని పాత్ర ఆయన పోషించిన కొన్ని ముఖ్యమైన పాత్రలు.
thumb|ఈ చిత్రంలో శ్రీలక్ష్మి రాసే కవితలు విని పిచ్చెక్కినట్లయిపోయే పత్రికా సంపాదకుడి పాత్రను పొట్టి ప్రపాద్ పోషించారు

## నటించిన సినిమాలు
*ఈనాటి బంధం ఏనాటిదో (1977)
*నాయుడుబావ (1978)
*చంటబ్బాయ్
*సాగర సంగమం
*శ్రీవారికి ప్రేమలేఖ
*రెండు రెళ్ళ ఆరు
*ఇన్స్‌పెక్టర్ ప్రతాప్ (1988)
*శుభలేఖ
* కృష్ణ గారడీ (1986)
*వివాహ భోజనంబు
*హై హై నాయకా
*మయూరి
*చిరంజీవి రాంబాబు
* రుద్రకాళి (1983)
*కోరుకున్న మొగుడు (1982)
* చాణక్య చంద్రగుప్త

## పేరు తెచ్చిన పాత్రలు
*చంటబ్బాయ్ సినిమాలో శ్రీలక్ష్మి రాసే కవితలు విని పిచ్చెక్కినట్లయిపోయే పత్రికా సంపాదకుడి పాత్ర

## మూలాలు

వర్గం: తెలుగు సినిమా నటులు
వర్గం:తెలుగు సినిమా హాస్యనటులు